
Előszó 


Az ökológiai gazdálkodási mozgalmak nemzetközi ernyőszervezete, az IFOAM meghatározása szerint 
az ökológiai gazdálkodás a talajok és az élővilág épségének, valamint az emberek egészségének 
megőrzését célzó termelési rendszer. Természetes folyamatokon alapul és kerüli a káros hatású 
anyagok alkalmazását. Az ökológiai gazdálkodás ötvözi a hagyományt, a tudományos kutatást és az 
innovációt. Így törekszik a környezet megóvására, és — a társadalmi, gazdasági szempontokat is 
figyelembe véve - az egészséges életformát elősegítő mezőgazdaság és élelmiszeripar 
megteremtésére. 


Az Ökológiai Mezőgazdasági Kutatóintézet (ÖMKi) Közhasznú Nonprofit Kft. 2011-ben jött létre, azzal 
a céllal, hogy kutatás-fejlesztési, szaktanácsadási és ismeretterjesztő tevékenységével, továbbá 
szakmai rendezvényeivel előmozdítsa a hazai biogazdálkodási ágazat fejlődését. Célunk, hogy 
alkalmazott kutatásainkkal hidat ácsoljunk a tudomány világa és az ökológiai gazdálkodás gyakorlata 
között. Programjaink során lehetőséget biztosítunk a tehetséges fiatal kutatók számára, hogy az 
ökológiai gazdálkodás területén végezzék tudományos munkájukat, az ökogazdálkodás számára 
releváns témából szerezzenek tudományos fokozatot. Hálózatot szervezünk a kísérletezésre fogékony 
biogazdák részére, hogy együtt keressünk megoldásokat az ökológiai gazdálkodásuk gyakorlati 
problémáira. Hiteles tájékoztatást biztosítunk az ökológiai termékekről a fogyasztók felé. Elősegítjük 
a magyar biomozgalom szereplőinek együttműködését, a demokratikus, átlátható és éppen ezért 
sikeres hazai bioágazat megteremtését. 


Az ÖMKI létrejöttét a nemzetközileg elismert svájci Forschungsinstitut für biologischen Landbau 
(FiBL) és az ökológiai gazdálkodás iránt elkötelezett Pancivis Alapítvány szakmai és anyagi támogatása 
tette lehetővé. 


Ön az ÖMKI első konferencia kiadványát tartja most a kezében. Az ökológiai gazdálkodás hazai 
helyzete — Trendek és kitörési pontok című rendezvény célja az ágazat fejlődése szempontjából 
kulcsfontosságú, vagy éppen az ökológiai gazdálkodás magyarországi térnyerését hátráltató kérdések 
megvitatása és a pozitív változáshoz szükséges teendők, konkrét cselekvési irányok megfogalmazása. 
A meghívott előadók a szakma legmagasabb szintű képviselői úgy a szakpolitika, mint a társadalmi- és 
a gazdaszervezetek, a két akkreditált ellenőrző szervezet és a témával kiemelten foglalkozó 
tudományos műhelyek részéről. 


A konferencia regisztrált résztvevőinek száma meghaladja a 350-et, tevékenységi körei pedig lefedik 
az ágazat valamennyi részterületét. Ez a minden várakozást fölülmúló, széleskörű érdeklődés 
nemcsak a rendezvény jelentőségét növeli, de azt is bizonyítja, hogy az ökológiai gazdálkodás ma már 
hazánkban sem marginális kérdés. Nem csak egy szűk, alternatív gondolkodású kör különcsége. Az 
ökológiai gazdálkodás ma már világviszonylatban, és örömmel mondhatjuk, hogy hazánkban is, széles 
társadalmi rétegek érdeklődésére tart számot. A természeti erőforrások szűkössé válásával, a 
fenntartható és egészségmegőrző termelés iránti igény növekedésével az ökológiai gazdálkodás 
különlegességből egyre inkább fő csapásiránnyá válik. A fogyasztók részéről egyre erősebb a 
támogatottsága, és a szakpolitika is megalapozottan tűzi ki előmozdítását a vidékfejlesztés stratégiai 
céljai közé. 

Bízom benne, hogy a konferencia hozzásegíti a résztvevőket ahhoz, hogy képet alkossanak a magyar 
biogazdálkodás jelenlegi helyzetéről, és a tanácskozások alapján megfogalmazhatjuk közösen az 
ökológiai gazdálkodás hazai térnyeréséhez szükséges legfontosabb kutatás-fejlesztési és cselekvési 
irányokat! 


Gödöllő, 2012. február 2. 
Dr. Drexler Dóra 
Az Ökológiai Mezőgazdasági Kutatóintézet ügyvezetője 

PROGRAM 


REGISZTRÁCIÓ az Aulában 


Köszöntés és bevezetés — Dr. Drexler Dóra, az ÖMKi ügyvezetője 

Köszöntés a FiBL Svájc részéről — Dr. Urs Niggli, a FiBL Svájc igazgatója 

Megnyitó előadás - Dr. Fazekas Sándor, Vidékfejlesztési Miniszter, a rendezvény fővédnöke 

A biogazdálkodás és a biotermékek helye a médiában és a kereskedelemben - Frühwald Ferenc, 
a BioHolMi magazin főszerkesztője, az ÖMKi Felügyelő Bizottságának elnöke 

A szürkemarha szerepe és lehetőségei a hazai ökológiai hústermelésben - Gera István, Magyar 
Szürke Szarvasmarhát Tenyésztők Egyesülete ügyvezetője és Dr. Szalay István, a Kisállattenyésztési 
Kutatóintézet és Génmegőrzési Koordinációs Központ igazgatója 

A tájfajták potenciális jelentősége a hazai ökológiai növénytermesztés számára - Ponicsánné 
Gyovai Ágnes, tudományos munkatárs, Dr. Holly László, a Növényi Diverzitás Központ igazgatója 
Kerekasztal-beszélgetés, kérdések és válaszok 


KÁVÉSZÜNET 


A biotermékek marketingje, kutatási eredmények és kitörési pontok - Dr. Lehota József, a SZIE 
Marketing Intézet igazgatója 

Az ökológiai gazdálkodás helyzete és fejlesztési lehetőségei a Magyar Biokultúra Szövetség és a 
Magyar Ökogazdálkodók Szövetsége szemszögéből — Czeller Gábor, a Magyar Biokultúra 
Szövetség elnöke és a Magyar Ökogazdálkodók Szövetsége alelnöke 

A hazai ökogazdálkodás és a biokultúra válsága, a kilábalás lehetséges útjai — Dr. Solti Gábor a 
Sárközy Péter Alapítvány a Biokultúráért elnöke és a Kárpát-medencei Ökogazdálkodók Szövetsége 
elnöke 

Az ökológiai gazdálkodás kutatás-fejlesztése a Budapesti Corvinus Egyetem Ökológiai és 
Fenntartható Gazdálkodási Rendszerek Tanszékén — Dr. Radics László, a BCE Ökológiai és 
Fenntartható Gazdálkodási Rendszerek Tanszék tanszékvezetője 

Kerekasztal-beszélgetés, kérdések és válaszok 


EBÉDSZÜNET - Állófogadás az Aulában 


Eredmények és fejlesztési lehetőségek a hazai ökológiai gazdálkodás területén a Biokontroll 
Hungária Nonprofit Kft. szemszögéből nézve - Dr. Roszík Péter, a Biokontroll Hungária Nonprofit 
Kft. ügyvezetője 

A hazai bioágazat fejlődését akadályozó és elősegítő tényezők a Hungária Öko Garancia Kft. 
szemszögéből — Kovács Dóra, a Hungária Öko Garancia Kft. ügyvezetője 

Kérdések és válaszok 


Szakmai műhelymunka, a közös állásfoglalás előkészítése 

e Oktatási, kutatási és szaktanácsadási szekció (Rektori Díszterem) 
Moderátorok: Papp Orsolya és Földi Mihály, ÖMKi 

e Ökológiai szaporítóanyagok szekció (I. előadóterem) 
Moderátorok: Dr. Illyés Eszter, ÖMKi és Bela Györgyi, ESSRG 

e Ökológiai termékek értékesítése és marketingje (Aula) 
Moderátorok: Frühwald Ferenc, BioHolmi és ÖMKIi és Tarnai Mária, ÖMKi 


KÁVÉSZÜNET 


A szekciók moderátorai bemutatják a tanácskozások eredményeit. Kérdések és válaszok. 


Összefoglalás, javaslat egy közös állásfoglalásra és annak elfogadására. A konferencia lezárása, 
tájékoztatás a következő lépésekről. — Dr. Drexler Dóra, ÖMKi 


A szekciók részletes programja (15:00-16:30) 


ÖKOLÓGIAI VETŐMAGOK ÉS SZAPORÍTÓANYAGOK SZEKCIÓ 


Helyszín: 
Moderátorok: 
Összefoglaló: 


Kérdések: 


Szekció program: 
15:00-15:10 
15:10-15:55 


15:55-16:25 
16:25-16:30 


I. előadó 

Dr. Illyés Eszter (ÖMKi) és Bela Györgyi (ESSRG) 

A jó minőségű szaporítóanyag elengedhetetlen feltétele az ökológiai gazdálkodásnak. A megfelelő 
vetőmagokhoz és szaporítóanyagokhoz való hozzájutás gyakran nem is olyan egyszerű dolog. A 
helyben termelt vetőmagok és szaporítóanyagok és a helyi feltételekhez leginkább illő fajták 
használatát számos jogszabály és adminisztrációs akadály nehezítheti. A szekció — a résztvevők 
bevonásával - arra keresi a választ, miként lehetne javítani a jelenlegi helyzeten. Hogyan segíthető 
elő, hogy a biogazdálkodás számára megfelelő mennyiségű és minőségű, illetve megfelelően 
változatos szaporítóanyag álljon rendelkezésre? A szekció során megszólalnak a kérdéskörben 
érintett hazai szereplők, így a jelenlévők többféle szemponttal találkozhatnak. 

1. Hogyan segíthető elő, hogy a biogazdálkodás számára megfelelő mennyiségű és minőségű, és 
megfelelően változatos öko-szaporítóanyag álljon rendelkezésre? 

ahhoz, hogy a változatos szaporítóanyagok engedélyezetten hozzáférhetővé váljanak a 
gazdálkodók számára? 


Szekció bevezető hozzászólás — Bela Györgyi (ESSRG) 

Felkért hozzászólások 5-5 perc terjedelemben: 

Dr. Korbuly János, osztályvezető, Mezőgazdasági Szakigazgatási Hivatal, Szőlő-Gyümölcs 
Szaporítóanyag Felügyeleti Osztály 

Dr. Kovács Géza, tudományos főmunkatárs, MTA Agrártudományi Kutatóközpont Mezőgazdasági 
Intézet, Génmegőrzési és Organikus Nemesítési Osztály 

Dr. Rózsás Attila, ügyvezető igazgató, SzentesiMag Kft. 

Siku Szabolcs, vezető ellenőr, Biokontroll Hungária Nonprofit Kft. 

Marton Ferenc, ügyvezető igazgató, Rédei Kertimag Vetőmagkereskedelmi Zrt. 

Kiss László, biogazdálkodó, Évkerék Ökotanya 

Kovács Gergely, biogazdálkodó, Két Kuvik Biogazdaság 

Kiss Csilla, Védegylet 

Dr. Illyés Eszter, kutatási szakreferens, Ökológiai Mezőgazdasági Kutatóintézet 
Eszmecsere 

A szekció összefoglalása — Dr. Illyés Eszter (ÖMKi) 


OKTATÁSI, KUTATÁSI ÉS SZAKTANÁCSADÁSI SZEKCIÓ 


Helyszín: 
Moderátorok: 
Összefoglaló: 


Kérdések: 


Rektori díszterem 

Papp Orsolya és Földi Mihály (ÖMKi) 

A termelési ágazatok fejlődése szempontjából fontosak az alkalmazott tudományos kutatások, hisz 
eredményeik kapcsán jut új és korszerű információkhoz a gyakorlat. Az ökológiai gazdálkodás 
ugyan világszerte dinamikusan fejlődő ágazat, de hazánkban egyelőre nem épült ki hozzá 
széleskörű gyakorlat-központú tudományos kutatási háttér. A külföldön egyre szélesebb körben 
folytatott, ill. ahazánkban eleddig megvalósuló öko-kutatások eredményei nem hasznosulnak 
kellően a gazdálkodóknál, illetve a gazdálkodók problémafelvetései sem feltétlenül jutnak el a 
kutatást végző szakemberekhez. A szekció az elmélet és a gyakorlat közötti távolság okait kívánja 
feltárni és a problémákra adható megoldási javaslatok kidolgozására törekszik. A szekciómunkában 
először a felkért hozzászólók fejtik ki álláspontjukat, majd a résztvevők számára is lehetőség nyílik a 
hozzászólásra. 

1. Hogyan tehető hatékonyabbá a kommunikáció az ökológiai gazdálkodással kapcsolatos 
tudományos kutatások és a biogazdálkodási gyakorlat között? 

2. Hogyan segíthető elő, hogy a tudományos eredmények és a tudományos intézmények által 
felhalmozott, alkalmazott szakismeretek pragmatikus formában, megfelelő kommunikációs 
csatornákon keresztül eljussanak a gazdálkodókhoz? 

3. Milyen, a szaktanácsadást érintő intézményi/szervezeti keretekre, fejlesztésre lenne szükség 
ahhoz, hogy biztosítani lehessen a színvonalas ökológiai gazdálkodáshoz szükséges ismeretek, 
tapasztalatok széleskörű átadását, terjesztését és gyakorlatba való átültetését? 


Szekció program: 
15:00-15:10 
15:10-15:50 


15:50-16:25 
16:25-16:30 


Szekció bevezető hozzászólás — Papp Orsolya 

Felkért hozzászólások 5-5 perc terjedelemben: 

Dr. Szőke Lajos, főiskolai tanár, Kecskeméti Főiskola, Kertészeti Főiskolai Kar, Gyümölcs- és 
Szőlőtermesztési Intézet 

Dr. Ujj Apolka, tanszéki mérnök, Szent István Egyetem, Növénytermesztési Intézet 
Dr. Kőváriné Bartha Ágnes, elnök, Bács-Kiskun Megyei Agrárkamara 

Dr. Lucskai Attila, ökogazdálkodási szakreferens, Vidékfejlesztési Minisztérium 

László Gyula, ügyvezető igazgató, Biocont Magyarország Biológiai Növényvédelmi Kft. 
Allacherné Szépkuthy Katalin, ellenőr, Hungária Öko Garancia Kft. 

Tóth István, szaktanácsadási és informatikai osztályvezető, VKSZI 

Földi Mihály, kutatási szakreferens, Ökológiai Mezőgazdasági Kutatóintézet 
Eszmecsere 

A szekció összefoglalása — Papp Orsolya (ÖMKi) 


ÖKOLÓGIAI TERMÉKEK ÉRTÉKESÍTÉSE ÉS MARKETINGJE 


Helyszín: 
Moderátorok: 
Összefoglaló: 


Kérdések: 


Szekció program: 
15:00-15:10 
15:10-15:40 


15:40-16:25 
16:25-16:30 


Aula 

Frühwald Ferenc (BioHolmi és ÖMKi) és Tarnai Mária (ÖMKi) 

A biotermékek piaci részesedése ma Magyarországon csekély, a hazai termékek túlnyomó 
része alacsony feldolgozottsági fokon exportálásra kerül, míg a magyarországi üzletekben az 
import bioáru dominál. A szekcióban azt fogjuk körüljárni, hogy hogyan növelhetnénk a hazai 
biotermékek fogyasztását, és miképp javíthatnánk a magyar bioágazat piaci helyzetét. 
Megvizsgáljuk a legfontosabb tényezőket, amik kritikusak a biotermékek szempontjából (ár, 
hozzáférhetőség, minőség, vevői bizalom, hiányos ismeretek, marketing, választék), és 
megkísérlünk lehetséges megoldásokat is felvázolni. A szekcióvezető bevezetőjére a felkért 
hozzászólók reagálnak majd néhány percben, majd a hallgatóságé a szó. 

1. Milyen szerepe van a biotermékek piaci teljesítményében az alábbi jellemzőknek: ár, 
hozzáférhetőség, minőség, vevői bizalom, hiányos ismeretek, marketing, választék? 

2. Kik azok, akik a fenti jellemzőkkel kapcsolatosan hozzá tudnának járulni a javuláshoz? 
3. Milyen megoldási lépések lehetségesek? 


Szekció bevezető hozzászólás — Frühwald Ferenc 

Felkért hozzászólások 5-5 perc terjedelemben: 

Boda Mihály, titkár, Magyar Ökogazdálkodók Szövetsége 

Dr. Lehota József, intézetigazgató, SZIE Marketing Intézet 

Nagy Gyuláné, elnök, Bioudvar Közhasznú Egyesület 

Novákné Gergely Vera, ügyvezető igazgató, MediLine Üzletház Kft. 
Pintér József, ügyvezető igazgató, Bio Sétány 

Szabó-Galiba Csaba, ügyvezető, Biologistic Kft. 

Eszmecsere 

A szekció összefoglalása — Frühwald Ferenc (BioHolmi és ÖMKi) 


ÖSSZEFOGLALÓK 


Megnyitó előadás 
Dr. Fazekas Sándor 
Vidékfejlesztési Miniszter 
a rendezvény fővédnöke 


Tisztelt Olvasó! 


Az ökológiai gazdálkodás elkötelezettjeinek nem kell bizonygatnom, hogy a Kárpát-medence egy 
természeti csoda, aminek természetesen az ember is része, az itt élő népek és nemzetiségek, 
műveltségével, termelési hagyományaival együtt. Nemcsak az ökológiai rendszereknek kell jól 
működniük ahhoz, hogy ez a csoda érvényre juthasson. Nekünk is szorosan együtt kell működnünk 
egymással és a természettel. 


A Kárpát-medence természeti erőforrásainak gazdagsága azt indokolná, hogy Magyarország ott 
legyen Európa élvonalában a kiváló minőségű, magas szinten feldolgozott biotermékeivel. A számok, 
az eredmények sajnos messze elmaradnak a lehetőségeinktől. Az EU-s csatlakozás óta 
Magyarországon, az ökogazdálkodási területek nagysága nem változik, hozzávetőleg 122 ezer és 145 
ezer hektár között mozog. 


Meggyőződésem, hogy csak összefogással és párbeszéddel találunk megnyugtató választ a hazai 
biogazdálkodás jövőjére; csak úgy, ha összehangoljuk az ágazat szakterületeit, beleértve a 
tájékoztatást, a szemléletformálást is. 


Az agrárkormányzat határozott szándéka, hogy kiemeljük a kátyúba ragadt szekeret, és 
céltámogatásokkal növeljük azoknak a mezőgazdasági területeknek a nagyságát, amelyeken 
biogazdálkodást folytatnak a termelők, a gazdák. 


A 10 évre szóló Nemzeti Vidékstratégia kiemelt célja a sokszínű, életképes agrártermelés, ezen belül 
az ökológiai mezőgazdaság fejlesztése, ami szervesen illeszkedik átfogó vidékfejlesztési politikánkba. 
Magyarországnak többfunkciós mezőgazdaságra van szüksége. Úgy kell a környezettel és a tájjal 
gazdálkodnunk; értékes, szermaradvány-mentes, egészséges és biztonságos élelmiszereket 
termelnünk, hogy közben megőrizzük a talajainkat, az ivóvízbázisainkat, az élővilágot, a tájat és 
benne az embert, közösségeit és kultúráját. 


A világban tapasztalható növekvő élelmiszerigény miatt nagy jövő vár a Magyarországon előállított 
minőségi élelmiszerekre a világpiacokon. Az egészséges, ízletes élelmiszer fogalma elválaszthatatlan 
az ökológiai gazdálkodástól. Válasszuk ezt az utat, mert egy élhetőbb és gyarapodó Magyarországhoz 
vezet! 


Kutatás és szaktanácsadás a mezőgazdaság és az élelmezés fenntartható 
fejlődéséért 

Urs Niggli 

Forschungsinstitut für biologischen Landbau (FiBL), 5070 Frick 

www.fibl.org, urs.niggli@fibl.org 


Bevezetés 

A konvencionális mezőgazdaság „manapság egyszerűen már nem a legjobb választás. A kutatók nagy 
része ma már elismeri az agrárökológia pozitív hatásait az élelmiszertermelésre, a szegénység 
csökkentésére és a klímaváltozás mérséklésére. A véges erőforrások világában ilyen stratégiákra van 
szükségünk.” Így szól az ENSZ különleges megbízottja, Olivier De Schutter ajánlása az élelmiszerhez 
való jogról." 


Az ökológiai mezőgazdaság ilyen agrár-ökológiai művelési mód. Világszerte 1,6 millió gazdálkodó 
gyakorolja, akik közül 1,3 millióan a fejlődő országokban élnek.? Az ökológiai gazdálkodás ma még kis 
ágazat. Világviszonylatban a 37 millió hektár minősített ökológiai terület az összes mezőgazdasági 
terület szűk 1%-át teszi ki. Az EU országaiban az ökoterületek aránya átlagban 5,1%. Ausztria tartja a 
világcsúcsot, mert a mezőgazdasági területeinek 19%-a bio-minősítésű. Svájcban 11%, 
Magyarországon pedig a legújabb adatok alapján mintegy 2% az ökoterületek aránya. 


Az agrártermeléstől az ökoszisztéma-gazdálkodásig 

Az ökoszisztémák központi szerepet játszanak az agrár-ökológiai stratégiákban, melyeket a világ 
Élelmezési és Mezőgazdasági Szervezete a FAO, és más nemzetközi szervezetek is egyre jobban 
hangsúlyoznak." Így például elmondhatjuk, hogy a biogazdálkodók a termékeny, élő, számtalan 
mikroorganizmus és állat által benépesített talajt hasznosítják a terméshozam növelésére. Ugyanez 
áll fenn a felszín feletti biodiverzitás esetében is (gondoljunk itt a sövényekre, extenzív rétekre, 
vadvirágos sorközökre, és a ragadozó és parazitáló rovarokra stb.) 

Míg a gazdálkodók a mezőgazdasági multik reklámaiban „termék-managerek”, addig a 
biogazdálkodót inkább , ökoszisztéma-managernek" lehetne definiálni. Kevesebb trágyát, 
növényvédőszert és abraktakarmányt vásárol a gazdaságába, és éppen ezért sokkal erősebben függ a 
gazdasága természetes erőforrásaitól. Folyamatosan ezeket gondozza és sokasítja. A biogazdálkodás 
szabályrendszere nem más, mint egy komplex csomag olyan tevékenységekből, melyek garantálják: a 
szerves anyagok és tápanyagok zárt körforgását a növénytermesztés és az állatok között, a nagy 
változatosságot a földeken a különböző kultúrnövények folytonos váltakozása által, a kíméletes 
biológiai beavatkozások nyomán kialakuló változatos gyomtársulások, rovarok, gombák és más 
állatok által, és végső soron a talajtermékenység és a növényi nitrogén által, amely a zöldtrágyázásból 
és a pillangósvirágúak termesztéséből ered. 


Az előbb felvázoltak az ökológiai gazdálkodás alapjának tekinthetők. Ezen kívül a biogazdálkodók is 
hasznosítják a mezőgazdaságban tapasztalható általános agrár-technológiai fejlődést. Ez alatt a teljes 
földművelési technológia fejlődését értjük, kezdve az adatbázisok és az Internet által támogatott 
egyéni döntés-elősegítő eszközöktől, a növénynemesítés terén elért nagy eredményekig, ide értve a 


1 Az "Agro-ecology and the right to food" című jelentés a következő címen érhető el: 
http://www2.ohchr.org/english/issues/food/docs/A-HRC-16-49.pdf 


? Willer, H. és Kilcher, L. (szerk.) (2012) The world of Organic Agriculture. Statistics and emerging trends 2012. 
Report published by IFOAM and FiBL. 


? http://www.millenniumassessment.org vagy http://www.agassessment.org/ 

károkozók elleni rezisztenciát is, a javított, víztakarékos öntözőrendszereket és az üvegházak 
klímaszabályozását, a jobb raktározási technikákat, és még sok mást. 


A biogazdálkodás ökológiai fölénye 

A konvencionális és a bio mezőgazdaság hatásairól Európában és az USA-ban készített számtalan 
összehasonlító tanulmány alátámasztja, hogy a biogazdálkodás szignifikánsan pozitív hatással van a 
növény- és állatvilágra. Az ökológiai gazdálkodás átlagon felüli előnyökkel jár a madarak, ragadozó 
rovarok, pókok, talajlakó szervezetek és a szántóföldi növényvilág számára. Metaelemzések 
kimutatták, hogy az ökológiai művelésű területeken átlagosan 50%-kal több egyed és 30%-kal több 
faj fordul elő. 


A biogazdálkodás javítja a talaj termékenységét is. A világszerte ismert DOK terepi tartamkísérlet 
szerint, amely 1977 óta hasonlítja össze Svájcban a konvencionális, az integrált, az ökológiai és a 
biodinamikus szántóföldi növénytermesztést, a biogazdálkodásban a talaj termékenysége (a 
földigiliszták tömege és fajszáma, a mikrobiális biomassza és a mikroorganizmusok 
enzimtevékenysége) jelentősen nőtt.” 


A talajtermékenység javulásával általában a talaj humusztartalmának növekedése is együtt jár. A 
humuszképződés nagyon hatékony a légkör üvegházhatású szén-dioxidjának (CO) kivonása és 
tárolása szempontjából. A FiBL 74 tudományos terepi kísérletet vizsgált meg a világ minden tájáról, és 
megállapította, hogy a biotalajok a konvencionálisokkal összevetve átlagosan 5 tonnával több elemi 
szenet kötöttek meg hektáronként, ami 20 tonna CO--nak felel meg. 


A kutatás és a szaktanácsadás fontos az ökológiai gazdálkodás innovációjához 

A biogazdálkodás dinamikus fejlődése az erős kutatástól és a biogazdákkal való szoros 
együttműködéstől függ. Ezért végez a FiBL már 38 éve működő gazdaságokban folyó alkalmazott 
kísérleti kutatásokat a növénytermesztés, növényvédelem, fajtavizsgálat,  talajművelés, 
fajtaspecifikus állattartás és takarmányozás, megelőző állategészségügy, állattenyésztés, valamint az 
élelmiszer-minőség és a szocio-ökonómia területein. 


A svájci FiBL-nél 135 tudományos és technikai munkatárs dolgozik, Németországban 20, Ausztriában 
15 a munkatársak száma. A három FiBL jogilag és pénzügyileg teljesen független 
partnerszervezetként szoros szakmai együttműködésben dolgozik. A FiBL egy közhasznú 
magánszervezet, melyet közcélú és magánforrásokból egyaránt finanszíroznak, és amely teljes 
mértékben elkötelezett a biogazdálkodás eszméi iránt. 


2010 óta a liechtensteini Pancivis Alapítvány finanszírozza a FiBL egyik projektjét, melynek célja, hogy 
támogassa a magyarországi biokutatást. A Pancivis Alapítvány támogatni szeretné az ökológiai 
szempontok megjelenését és az állampolgárok aktív részvételét a társadalmi reformokban, és úgy 
látja, hogy a természetvédelmen és a biogazdálkodáson keresztül ezt kiválóan elő tudja segíteni. A 
FiBL a magyar projekt szakmai tanácsadásáért felelős, és számtalan szakértőjével szükség esetén 
rendelkezésre áll. Hogy a biogazdálkodással kapcsolatos kutatások támogatását megvalósítsuk, 
megalapítottuk az ÖMKi-t, amelynek magyar felügyelő bizottsága van, és csapatát Dr. Drexler Dóra 
vezeti. Így megvalósulhatott az ÖMKİ tevékenységeinek maximális függetlensége és a magyar 
szereplőkkel való szoros együttműködés. 


A Hole, D.G., A.J. Perkins, J.D. Wilson, I.H. Alexander, P.V. Grice és A.D. Evans (2005): Does organic farming 
benefit biodiversity? Biological Conservation, 122, pp. 113-130. 


2 Mäder, P., FlieRbach, A., Dubois, D., Gunst, L., Fried, P., Niggli, U. (2002): Soil fertility and biodiversity in 


organic farming. Science 296, pp. 1694-1697. 


A biogazdálkodás és a biotermékek helye a médiában és a kereskedelemben 
Frühwald Ferenc 

BioHolMi Ökomagazin 

ÖMKI Felügyelő Bizottság 


Kezdetek 


Már a cím is időrendi sorrendben helyezi el a két kategóriát. Valóban, évekig csak a médiában 
létezett a bio. Kereskedelemben még nem. 

1981-ben a Mezőgazdasági Könyvkiadó megjelentette a bio irodalom első, máig meghatározó 
alapművét, Alwin Seifert professzor , Kertészkedés mérgek nélkül" című könyvét. Ezt követte még 
ugyanebben az évben a Kertészet-Szőlészet c. szaklap , Biokertművelés" c. rovata, amelynek szerzői 
között megtalálhatjuk a későbbi biomozgalom fő szereplőit. 

Ennek olvasói bázisán jött létre a Biokultúra Klub, a későbbi Biokultúra Egyesület törzse. Havi 
hírlevele az első, rendszeres, hiteles bio hírmondó. A Biokultúra Klub az információcserén kívül a 
belső, intern cserekereskedelem első kezdeményeit jelentette. A tagok egymás között cserélték el 
feleslegeiket, illetve féltve őrzött tájfajtáik szaporítóanyagait. 


A biotermék kereskedelem megindulása 1985-ben, a Natura Gt. és a Csabaflóra szerveződés export 
programjával kezdődött, amely a klasszikus gyarmatáru kereskedelem mintáit követte. A termékek 
holland piacra irányultak, holland kereskedők, holland szaktanácsadók és holland ellenőrző szervezet 
közreműködésével. A hazai — zömében TSZ és Állami gazdaság — termelőknek még fogalmuk sem volt, 
mit és miért csinálnak, de a tisztességes felár okán ennek ellenére a rendszer működött. A termékek 
kizárólag tőzsdecikkekből álltak: gabonafélék, olajos magvak, kapásnövények. Ez a szerkezeti modell, 
a piaci szereplők változása és felkészültségük nagyfokú növekedése mellett ma is meghatározó a 
hazai biogazdálkodásban. 


A hazai belső kereskedelem első csíráit zsebkendőnyi méretű kis bioboltok megjelenése jelentette 
már 1992-ben (Ökoszerviz, Galgafarm). Árukínálatuk a Biokultúra Egyesület tagjainak, illetve a 
Galgafarm termelőbázisának terményeiből, zöldség-gyümölcsökből, tej- és pékáruból állt. Kiegészítve 
némi importtal, az akkori bürokratikus nehézségek ellenére. 


30 év után 


Média: 

Kizárólag bioval foglalkozó rendszeres kiadványok 

A korábbi bázison továbbélő, fejlődő kiadványok közül szakmai szempontból a legjelentősebb a 
Biokultúra Újság, amely kéthavi megjelenésével és 32 oldalas terjedelmével a kis-és 
középvállalkozások számára hiteles információforrás. Csekély mértékben, de a laikus hobbikertészek 
számára is tartogat gyakorlati útmutatást. Terjesztése belterjes, a Biokontroll által ellenőrzött 
szervezetekhez közvetlen postázással jut el. Példányszáma alacsony, ehhez a körhöz illeszkedik. Ára 
1000 Ft. Újságstandi terjesztéssel is próbálkoztak, kevés sikerrel. 

A Biokontroll Tudományos folyóírat negyedévi periodika, igényes tudományos szakcikkekkel, profik 
és döntéshozók számára. 1000 példányban készül, részben direkt terjesztésben, részben 
előfizetéssel. Ára 1000 Ft. 

BioHolMi ökomagazin ingyenes terjesztésű havi kiadvány 16 oldalon. Kizárólag bio információkkal és 
kizárólag bio tárgyú hirdetésekkel. 10-15 000 példányban megjelenő igényes kivitelű közönséglap. Fő 
célja a fogyasztók meggyőzése, hiteles tájékoztatása, új termékek bemutatása, szubjektív tesztelése 
érzékszervi alapon. 

Bioporta tematikus számok 16 oldalon. Teljes körűen feldolgozza az adott terület elméleti és 
gyakorlati tudnivalóit. Biogazdáknak és fogyasztóknak egyaránt ajánlott színvonalas kiadvány, 2012- 
től a Biokultúra Újság mellékleteként jelenik meg, de önállóan is előfizethető. 


SWOT Analízis: 


e Gyengeségek: 
Pénzes kiadványoknál a csekély példányszám, tagsági- vagy VIP rendszerben történő 
terjesztés, alacsony hatékonyság, körön belüli „egymásnak beszélés”, valós problémák 
szemérmes kezelése. 

e Erősségek: 
Szakmai hitelesség, pontos információk, erős tudatformáló hatás, érdekképviselet. 

e Lehetőségek: 
Máshol hozzá nem férhető információk szélesebb körű terjesztése, szakmán belüli 
információáramlás javítása. 

e Veszélyek: 
Pénzes kiadványok esetében az önreklám hiánya következtében megmaradó alacsony 
példányszám, belterjesség, szélesebb körű érdeklődés hiánya, marginalizálódás. Ingyenes 
kiadványoknál alapvető anyagi forráshiány, a szakma eltartó képességének hiánya. Tőkeerős 
médiumok torzító és elnyomó hatása. 


Bioval részben foglalkozó kiadványok 


Biotrend, Zöld Újság, Természetgyógyászat, Ideál, Elixír, Diéta&Fitness stb. Női magazinok, ezoterikus 
kiadványok, wellness kiadványok (részarányt tekintve azért van köztük különbség). Online 
webáruházak információs menüpontjai. 


SWOT Analízis: 


e Gyengeségek: 
Erősen trendkövető, ugyanakkor trendképző attitűd. Szenzációhajhászatra való hajlam, 
áltudományos irányzatok is, a bio mibenlétének felszínes ismerete, reklámpiac általi erős 
befolyásoltság. 

e Erősségek: 

e Lehetőségek: 
Bővelkedő anyagi lehetőségek, nyereményakciók, online támogatás, professzionális 
tudatalakítás 

e Veszélyek: 
A bio torzított megjelenítése, összemosás a vegetárius, fogyókúrás, ezoterikus hókusz-pókusz 
jelenségekkel. Nagy példányszám és komoly olvasói kötődés következtében a felsorolt 
gyengeségek erősítése, terjesztése. 


Média és kereskedelem kapcsolata 


A médiumok fogyasztás ösztönző hatása kifejezett. Részben a kiadványok egyéni jellegéből fakadó 
életmód modellek terjesztésével, részben, mint reklámhordozó, a továbbított reklámüzenetek 
tartalmával. Éppen ezért a médiumok különösen felelősek a bio hiteles megjelenítéséért. Az eddig 
tapasztalt eredmények legalább is vegyesek. Az előző hatásvizsgálat részletesen feltárja az okokat. A 
nyomtatott sajtót — főként a fiatalabb korosztály körében - egyre inkább éles versenyre készteti az 
online információhordozók egyre gyarapodó választéka. Médiumok online verziói, közösségi 

portálok, az ezeken a fórumokon megjelenő információk interaktivitása: kommentek, blogok, az 
információk lájkolása stb. A szabadság ugyanakkor az információk ellenőrizhetetlenségének is tág 
teret enged. 


Biotermékek helye a kereskedelemben 


A relatív elszegényedés egyre növekvő kört szorít ki a biotermék fogyasztásba való bekapcsolódás 
lehetőségéből. A biotermékek iránti — kétségkívül növekvő — igény is elsődlegesen az olcsóbb, 
alapélelmiszerekre terjed ki (tejtermékek, zöldség-gyümölcs, pékáruk). 

Az áruházláncok legtöbbjében megjelentek a biotermékek, ám kínálatuk csekély. Zöldség-gyümölcs 
esetében szinte kizárólag a Spar csoport kínál alapszintű választékot, azt is osztrák importból. Korábban a 
Cora is próbálkozott zöldség-gyümölcs szortimenttel, de mára ez esetlegessé vált, gyakorlatilag meg is 
szűnt. 

Tejtermékek esetében biztatóbb a helyzet, ráadásul itt jelentős hazai kínálat is megjelent a Naszálytej 
részéről (Spar, Tesco, Auchan, Cora, CBA). 

A szárazáruk és kozmetikumok esetében a DM számít piacvezetőnek a becsült forgalom alapján, de a 
Müller is szépen fejlődik. Az említett láncok azonban javarészt import termékeket forgalmaznak, kinti 
anyavállalatuk támogatásával, melynek következménye, hogy jóval alacsonyabb áron képesek 
termékeiket polcra helyezni, mint a kisebb bioboltok. 

A fogyasztói meggyőzés szempontjából káros folyamat, hogy az ún. bioboltok elenyésző kivétele jelent 
valóban bioboltot. A legtöbbjük a kétségkívül jelen lévő biotermék választék mellett jóval több 
úgynevezett natúr, reform terméket kínál (ami ugyanúgy vegyszeres eredetű, mint az egyéb, általános 
élelmiszerek. Ezenkívül tömegével kínálják a különféle táplálék kiegészítő (precízebben szólva étrend 
kiegészítő) készítményeket, és sok más áltudományos hókusz-pókusz árut. 

A sajtó fentebb említett vegyes típusú elemei ezeket a kétes termékeket azzal hirdetik, hogy , keresse a 
bioboltokban”, ahol amúgy biotermékeket is árulnak. Na már most, amennyiben a hókusz-pókusz nem 
hat, (mert miért is hatna?) a vevő a biotermékkel szemben is bizalmatlan lesz, gondolván, az is csak 
humbug. 

Kizárólag valódi bioterméket elenyészően kevés üzlet kínál. Ilyenek az ellenőrzött ökopiacok, a Mammut 
üzletközpontban a Biosétány üzlet, a József körúti Biocsemege. Vidéken ismereteink szerint egy sincs. 
Amúgy a bioboltok kínálatát továbbra is az import biotermékek határozzák meg. Arányuk 55-70%-ra 
tehető. 

Ugyanez fordítva is igaz: a hazai előállítású biotermékek 80-5896-a exportpiacon kerül értékesítésre. Ezek 
között azonban lámpással kell keresni feldolgozott termékeket. A szárítmányok és a fagyasztott áru 
kivételével zömük alapanyag vagy takarmány. 

Ez a szegényes és elmaradott hazai feldolgozóipar számlájára írható, mely jelenleg nem képes felvenni a 
versenyt minőségben a Nyugat-európai biokésztermék feldolgozóipar színvonalával. 

A hazai biokereskedelem meglehetősen dezorganizált. Párhuzamos forrásokból érkezik a bio import: gyári 
képviselők útján és külföldi nagykereskedők közvetítésével. Gyakran ez utóbbi alacsonyabb beszerzési 
árat jelent a mennyiségi engedmények alapján. 

Merthogy kis ország a miénk, és még kisebb a hajlandóság a biotermékek fogyasztására. Megtévesztő 
statisztikák több százalékos fogyasztási arányt vizionálnak, holott a valóság szerint a biotermékek 
kereskedelmi részesedése ezrelékekben is alig mérhető. Tovább bonyolítja a helyzetet, hogy 
adatszolgáltatás a biotermékek hazai forgalmáról egyszerűen nem létezik. 


A forgalom megoszlása értékesítési csatornák szerint (becslés) 


Hipermarket-szupermarket: 60% 
Specializált boltok: 2096 

Online: 6-7% 

Farm eladás: 2-3% 

Ökopiacok, vásárok, rendezvények: 6-10% 

A biohoz szorosan kapcsolódó életmódváltás következtében a natúrkozmetikumok, öko mosó- és 
tisztítószerek piaca folyamatosan nő. Ezen a téren is rengeteg a fogalmi zűrzavar. 

A hazai turizmus fejlődésében még mindig elenyésző a biogazdaságok szerepe. Bioétterem szinte alig 
van egy-kettő, és ahol van, ott is Cola, Fanta és licencsörök szerepelnek az étlapon. Jó hír viszont, 
hogy a kitűnő hazai bioborok már általában be vannak listázva. 


A jelenlegi helyzet okai, változásának feltételei 


Okok 

Minden lózunggal ellentétben a bio import jó minőségű, tehát nem bezúduló külföldi szemét, de 
drága. Gyakran 30-40%-kal drágább egy adott termék itt, mint Bécsben, vagy Münchenben. 

A hazai feldolgozott termékek köre rendkívül szűk, minősége gyakran elmarad az elvárttól. Az ár- 
érték hányados magas. Technológiai hiányosságok, elavult termelőeszközök, sokszor szegényes 
csomagolás jellemzi a hazai biofeldolgozás kísérleteit. 

A jó minőségű és bő választékú ökopiaci kínálat árai a szélesebb közönség számára 
megfizethetetlenek. Sajnálatos módon a forgalom erősen a kisgyermekek és a betegek táplálására 
korlátozódik. 


Megoldási lehetőségek 


e Fokozott átállási szubvenció új területek bevonására (második pillér, indirekt támogatás) 

e Ellenőrzési díj kompenzáció 

e Technológiai transzfer nemzetközi együttműködés keretében 

e A már átállt területek további támogatása helyett erőteljes marketingtámogatás, fogyasztói 
ismeretterjesztés támogatása, ösztönzése — magyarul piacépítési támogatás 

e Közérdekű reklámkampány (általános és szezonális) 

e Export piacra jutás hatékony ösztönzése (a régió sereghajtójává váltunk) 

e Nemzeti akcióterv kihirdetése (a szomszédok némelyikében vagy tíz éve már létezik), szigorú 
megvalósítása 


Lukács evangéliumában olvashatjuk Jézus szavait: „Az aratnivaló sok, de a munkás kevés. Kérjétek hát 
az aratás Urát, küldjön munkásokat aratásába”. 


Csak remélni tudjuk, hogy az ilyen és ehhez hasonló konferenciák hatására megszaporodik majd a 
munkások száma, akkor is, ha sajnos még nem jött el az aratás ideje. Először vetnünk kell! 

A szürkemarha szerepe és lehetőségei a hazai ökológiai hústermelésben 
Gera István 
Magyar Szürke Szarvasmarhát Tenyésztők Egyesülete 


A szürkemarha, mint , nemzeti kincs" tenyésztésében számos állami tulajdonú intézmény, nemzeti 
park, nagyvállalkozó és számtalan magángazda együttesen vesz részt. Takarmányozásában a legtöbb 
helyen ősgyepek szerepelnek, mellyel a nemzeti parkok területeinek legeredményesebb környezet- 
karbantartójává vált. Jó partnere a táj kultúr-állapotban tartásának, de a régi magyar kultúrnövény- 
fajták is gyakran szerepelnek kiegészítő étrendjében. 

Elmondható róla, hogy valamennyi hazai szarvasmarhafajta között a leginkább szaporaságával tűnt ki. 
Létszámát az elmúlt évtizedekben meghúszszorozta s a jövőben az egyik legreményteljesebb piaci 
meghatározója lehet a hungarikumként kínálható magyar termékek sorának. 


Az egyesület számos szakmai tevékenysége közül elsősorban a törzskönyvezéssel törődik legtöbbet, 
de e tevékenységéből eredően a legalkalmasabb intézmény a fajtához kötődő minőség igazolására is. 
Érdekes módon ezt a minőséget már a középkorban felfedezte Európa. 

Erről egy mohácsi vész-korabeli, 1526-ból ránk maradt augsburgi áruvédelmi rendelet tanúskodik, 
amely szerint , ha magyar marhát vágtak, egyidejűleg más fajták vágása tilos volt, nehogy silány és 
olcsó helyi marha húsát csempésszék a mészárosok a magyar marha húsa közé”. A hajdani 
mészárosok azért értékelték nagyra a magyar vágómarhát, mert „a hosszú út megtétele után sem 
veszített minőségéből, ára pedig mindenkor harmadával magasabb volt minden más marha 
húsánál". 

Bár fél évezred után, ma a minőségtanúsítványok korát éljük Európában, mégsem lehetünk 
mindenkor biztonságban azzal kapcsolatban, hogy mi kerül az asztalunkra. Míg Európa fogékony és 
kritikus a fogyasztás minősége terén, addig nálunk erről nem beszélhetünk. Annyi marhahúst eszünk, 
mint halat, s mindkettő mélyen az egészségesnek mondható táplálkozás szintje alatt marad. Oka 
tradicionális örökségünk, a szegénységből eredő fogyasztási szokásokban kezdődik, melyen sokat 
változtathatna a hazai termékek reklámozása, de a tudatos fogyasztásra nevelés is. 

Hazánkban először a bio-minősítés volt az, amely minőségi feltételeket fogalmazott meg a bio- 
marhahússal szemben, és egyben annak ellenőrzéséről is gondoskodott. Az ökológiai gazdálkodás és 
állatitermék-előállítás feltételeként igényelt elkülönített vágás felidézi az egykori, fent idézett 
augsburgi áruvédelmi rendeletet. 


Magyarországon a bio-marhahús termelés feltételeinek a szürkemarha tartási igénye felelne meg a 
legjobban, hiszen az állatállomány nagyobb része nemzeti parki területeken legel. Érdekes módon 
azonban a hazai ökológiai támogatásban részesülő területeken gazdálkodó tagjaink nem lelkesednek 
a szürkemarha bio-minősítésért, mert az nem kifizetődő számukra. Míg a növénytermesztésben a 
bio-termelésből származó, reálisan elérhető felár 30-40%-kal magasabb a hagyományos termelésű 
termékek árainál, addig az egyetlen komoly bio- minősítésű piacon, a HIPP bébitápszer 
értékesítésben a szürkemarha, mint állati biotermék, a legjobb esetben is csupán 1096-kos 
értékesítési ártöbblettel tud a hagyományos piachoz képest érvényesülni. Természetesen ebben 
kritikusan megfogalmazódik, hogy nagyobb odafigyelést, többletmunkát és a hízlalásban a 
méregdrága bio-takarmányt nem ellensúlyozza semmi. A természet áldásából betelelő 300 kg-os 
borjak tavaszra, bio-abrak hiányában 200 kg-osra fogynak le. A biotermelésben a termelés 
biztonságát meghatározó eljárások (pl. ráhizlalás) nem alkalmazható, az előírások szigorúak, így az 
ágazat a nagyon „kitett” a feltételeknek. A felsoroltakon kívül, legfőképpen a jól fizető piacok 
hiányában, a bio-marhahús előállítása ma nem rentábilis. 


Tudnivaló az is, hogy amióta az egységes európai rendelkezés értelmében , borjú" kategóriába sorolt 
állat legfeljebb 8 hónapos lehet, a lassú fejlődésű szürkemarha borjú ökológiai minősítésben való 

értékesítésének jövedelmezősége tovább romlott. Ez a 8 hónapban maximalizált, a , borjú" 
meghatározásra használható kor a modern fajtákra, istállózott és abraktakarmányozott 
körülményekre lett megállapítva. Ennek következtében a természetes gyepvegetációra, mint 
takarmányra alapozott fajtánknak arányosan, a 10-12 hónapos kor lenne optimális maximális borjú 
életkor meghatározás. Ennek hiányában éppen már gazdaságos értékesítés lehetőségét ígérő 
időszaktól estek el az ökológiai szürkemarha-tenyésztők. 


A török piac fellendülése a marhatartás egészére kedvezően hatott, de szinte eltörölte a bio-piac már 
amúgy is vitatott árfölényét. Ez a piac a szürkemarhát nem vásárolja meg, az európai 
marhafelvásárlókhoz hasonlóan. Idehaza - a relatív húshiánynak köszönhetően -, biztonságosabb 
vágóhídi kereslet jelent meg a szürkemarhahús iránt, azonban csak a hazai, meglehetősen alacsony, a 
tejelő marha által diktált árakon. Mára a génrezerv támogatásban nem részesülő szürkemarhát tartó 
gazdáink a fajta-keresztezésben és a béranyaságban nagyobb fantáziát látnak, mint az 
ökotermelésben termelt bio-szürkemarha húsban, sőt némely nemzeti park a gazdaságtalan 
termelése miatt megszabadult az állataitól, melyek külföldre történő értékesítése már 
megkezdődött. 


A fejlődő idegenforgalom reményt nyújtana a szürkemarha delikát piacának, hiszen az ősgyepeken 
lassan felnövő állatok zamatos húsa elnyerné az ide látogató turisták elismerését. 

A pörköltünknek párja nincs. Jelenleg azonban az egyesület önkéntes húscímkézésén kívül semmi 
sem garantálja, hogy a fogyasztóhoz valóban a mi fajtánk jut el, s hazánkban az önkéntesség ritka. Az 
ENAR-adatbázis nem hivatott és alkalmatlan is a fajtát szavatolni, pedig a szürkemarhának nem kell 
több mint, hogy megbízhatóan önmaga legyen! Már létezik olyan új, (DNS-re kidolgozott) ellenőrzési 
módszer, mely a fajta pontos kimutatására alkalmas. Ez azonban a hatóság (MGSzH) 
ellenőrzéseként történő bevezetése nélkül, csak tájékoztató jellegű információkat adhat, és nem 
képes hatékonyan szolgálni az eredetvédelem érdekeit. Ez annak fényében szomorú, hogy jelenleg 
az éttermi kínálatban étlapon szereplő szürkemarha étkeknek és bolti termékeknek csupán 
egyharmada valódi. 


A fenti tapasztalatok miatt az egyesületünk a tanúsítvány és védjegyeztetésre helyezte az utóbbi 
években a hangsúlyt. A származásellenőrzéssel megalapozott törzskönyvből igazoljuk a fajta húsának 
eredetiségét, mely a piac helyszínén a húsvásárláskor, de a termékeken feltüntetve is, egyszerű 
mobiltelefonon váltott SMS-üzenetben tudatja a fogyasztóval a fajtaigazolást, az állat korát, 
felnevelésének helyét, a vágás idejét stb. A rendszer öt éve üzemel és védett logóval jelzi a fajta 
termékeit. 


Hét éves munka lezárásaképpen, múlt év decemberében - a hazai húsok között elsőként, - földrajzi 
árujelzőt, azaz uniós védjegyet kapott „a magyar szürkemarha hús". Ez a kék-sárga védjegy tanúsítja 
Európában is, hogy nagy múltú, különleges termék a magyar szürke húsa. Az uniós jog nem a fajtát, 
hanem az abból készült termékeket védi. Az oltalmat az 1300/2011/EU számú végrehajtási rendelete 
biztosítja. Ez a jogszabály védelmet jelent valamennyi tagállamban a visszaélések ellen. 

A földrajzi árujelzés a legmagasabb szintű oltalom, amely ma Európában elérhető. A védjegy a 
mezőgazdasági termékek földrajzi elhelyezkedését hivatott rögzíteni, ezzel garantálva azok eredetét. 
Célja, hogy segítse a mezőgazdaság, a helyi termékek sokszínűségének és egyediségének megőrzését. 
Eszköz arra, hogy a földrajzi árujelzővel ellátott termékek piaci értéke növekedjen, ezzel 
párhuzamosan a visszaélésektől megvédje a , készterméket", esetünkben a magyar szürke húst, sőt a 
belőle készült termékeket is. A védelemre szükségünk is van, hiszen a hamisítás piacromboló hatása a 
becsapott fogyasztók elpártolása következtében felbecsülhetetlen. 


A földrajzi árujelző alkalmazása hazánkban még nem kiforrott. Meg kellene előzni, hogy a kék-sárga 
védjegyet igénybevevő tenyésztőknek minden további hatósági ellenőrzés csak bosszúságot okozzon, 
vagyis legyen korrekt és gazdabarát az ellenőrzése. A földrajzi árujelző használata az unióban előny, 

félő azonban, hogy a hazai bevezetésében a gazdák keresztellenőrzési rendszerében a várható 
összeadódó pontrendszerű szankciók és fiskális ellenőrzések miatt, annak használata ma még nem 
vonzó, sőt hátrányos lesz. Ami az unióban esetenként 2096-os többlet-értékesítési előny, (pl. 
Olaszországban), az idehaza rémes rizikó, s a tenyésztők emiatt nem élnek majd a lehetőséggel. 


A földrajzi árujelző nem jelent gyors megoldást a fajta értékesítési problémáira. Önmagában ez 
csupán egy logó. A bejegyzés után is a gazdák feladata marad az értékesítés, a piacra kerülés gondja. 
A pecsét nem fogja egyik napról a másikra megemelni a tőkehús árát, és nem lesz tőle egy csapásra 
elfogadottabb, vagy keresettebb a magyar szürkemarha hús a piacon. Hosszú távú felvilágosítás és 
reklámtevékenység szükséges ahhoz, hogy a védjegy itthon is , marketing" értékké váljon. Ez pedig 
nem csupán az egyesület feladata. A megkapott védjegy birtokában reméljük, hogy az Agrár 
Marketing Centrum hosszú idő után újra támogatni fogja az egyesület munkáját, a szürkemarha hús 
piacra kerülését, piaci jelenlétét, hiszen az állami szerepvállalás, csak úgy, mint a bor marketing 
esetében, elengedhetetlen az őshonos fajták fellendítéséhez. A földrajzi árujelző oltalom csak akkor 
hatékony, ha a tenyésztők között elterjed a használata, a turizmusban és a piacon pedig nem csak a 
tudatos fogyasztók ritka táborában válik keresetté az ilyen jelöléssel ellátott termék. Ezt a marketing 
értéket valamennyi kiváló hungarikum esetén a szaktárca irányításával, valamennyi piaci szereplőnek 
együtt kell megteremteni! 


Javaslatunk, a fenti helyzetkép elemzésével, hogy valamennyi nemzeti park kötelezve vagy 
ösztönözve legyen arra, hogy elöl járjon az ökológiai gazdálkodás jó példájának terjesztésében. 
Vagyongazdálkodásába hatékonyan illessze be az öko-piacra való értékesítés célját. A nemzeti 
parkokban remélhető ugyanis viszonylagos hatékonysággal az ökogazdálkodásra való áttérés 
megvalósítása a rövidebb áttérési idő miatt, de szintén ott várható el az átlagosnál koncentráltabb 
fellépés a piackeresés érdekében az állami háttérrel felruházott, nagyobb felkészültségű 
szakemberektől. 


Megkezdődött a határon túli erős kiviteli érdeklődés. Elvárnánk, hogy a marhaútlevelek kiadása előtt 
a hatóság (MGSZH - ENAR) mindenkor egyeztessen az egyesülettel a kivinni szándékozott egyedekről, 
mert csak a tenyésztő szervezet tudja az állatok minőségét eldönteni, hogy génritkaság, azaz nemzeti 
kincs, vagy csupán , szürkének látszó állat" hagyja el az országot. Arról nem is beszélve, hogy az élő 
állatok exportja korlátozandó, amennyiben Magyarország a szürkemarhából nemzeti összefogással 
nemzeti terméket, azaz hungarikumot remél... 


Az őshonos fajták stratégiájának sürgető igénye a Kisállattenyésztési Kutatóintézet és Génmegőrzési 
Koordinációs Központ (KÁTKI) koordináló szerepe révén az Őshonos Génerőforrás Bizottságának 
képviseletében 2011 decemberében összehívott értekezletén végre először megfogalmazódott. Ez a 
fórum ígéretes arra vonatkozóan, hogy az ökológiai gazdálkodás számára potenciálisan illeszkedő 
fajtákat biztonsággal tudja képviselni. A fórum megerősítésével és a koordináló intézet 
érdekérvényesítő szerepének a szaktárca általi hathatós elismerésével remélhető, hogy az évek óta el 
nem intézhető és gazdáinkat, (de szervezetünket is) hátrányosan érintő és megváltoztathatatlannak 
nyilvánított ügyekben hatékony változást reméljünk. 


Az Nemzeti Földalapkezelő Szervezet (NFA) részéről az állami területek hosszú távú bérleteinek 
kialakításában szerezhető többletpontok érvényesítését javasoljuk a jelenleginél nagyobb mértékben 
elismerni. Annak jelenlegi mértéke nem meghatározó sem az őshonos fajtákra sem az ökológiai 
gazdálkodásra nézve!(Javasoljuk további, hogy a Darányi Ignác Programban a jövőben pl. a 
területhez rendelt állategységek kialakításánál az őshonos fajták speciális igényei legyenek 
figyelembe véve). 


Az ökológiai gazdálkodás lényegesen több gépi- (illetve adott esetben kézi) munkaerőigénnyel, mert 
a területet természetes módszerrel kell kultúrállapotban tartani. Az ökogazdálkodók, amennyiben 

szürkemarhát tartanak, számítanának az állam által támogatott, kifejezetten ilyen körök számára 
igénybe vehető, lassúbb visszafizetésű, számukra kedvezményesebb gépvásárlási lehetőségekre. Az 
ellenőrzött ökológiai gazdálkodási rendszerbe bejelentkezett termelőket ne az agrár- 
környezetgazdálkodási programban vállalt öt év kényszere, hanem az ésszerűen remélt és reálisan 
elvárható haszon vezérelje. 


Elvárjuk, hogy az őshonos stratégiában érvényesüljön - a hatóságok által is elismert módon - az 
őshonos állattartók presztízse. Magyarországon elvárható, hogy a hazai fajták tartói, tenyésztő 
szervezetei, ne behatárolva, többletadminisztrációra kárhoztatva, az elmúlt évtizedekben sokszor a 
hatóságok előtt megtűrtként, utolsó mohikánként kezelve, hanem előnyt élvezve érezhessék 
megbecsülésüket! 

A tájfajták potenciális jelentősége a hazai ökológiai növénytermesztés számára 
Ponicsánné Gyovai Ágnes, Dr. Holly László, Kollár Zsuzsanna, Simon Attila 
Növényi Diverzitás Központ 


A Növényi Diverzitás Központ (NÖDIK) alaptevékenységének leglényegesebb eleme a hazai 
szántóföldi és zöldségnövény génbanki feladatok ellátása. A teljes körű génbanki tevékenység a 
tartós tároláson túlmenően kiterjed a géntartalékok gyűjtésére, felszaporítására, leíró és értékelő 
vizsgálatára, dokumentálására és közreadására. A nemzetközi egyezmények (CBD, 1992 és FAO, 
2001) alapján hozzáférhető génforrások a hazai ökológiai gazdálkodás számára olyan alapanyagokat 
jelentenek, melyek közvetett vagy közvetlen hasznosításával a fenntartható mezőgazdaság 
kritériumainak megfelelő termékek állíthatók elő. 


A NÖDIK génforrás gyűjteménye 


A Növényi Diverzitás Központban közel 50 ezer unikális tételt őrzünk, mely tételek 360 nemzetség 
1103 fajába tartoznak. A rendelkezésre álló génforrások változatos csoportokra oszthatók, és 
ugyanúgy megtalálhatók benne külföldi és hazai gyűjtőutak során szerzett tételek, mint a 
magcserével hozzánk került anyagok. A gyűjtemény hamarosan bővül a Pannon Magbank projekt 
kapcsán, amely a Pannon biogeográfiai régió vadon élő edényes növényeinek ex-situ magbankban 
történő megőrzését szolgálja. A begyűjtésre kerülő fajok között a mezőgazdaság számára potenciális 
értéket jelentő kultúrnövény vad rokon fajokat is találunk. 


A NÖDIK gyűjteményében a következő típusú génforrások találhatók meg: 


e Tájfajták és ökotípusok; 

e Köztermesztésből kiszorult régi nemesített fajták; 

e Kultúrnövények vadon élő ősi típusainak és rokonainak populációi; 
e Más forrásokból nem beszerezhető külföldi génforrások; 

e Speciális tulajdonságokkal rendelkező törzsek és vonalak, ill. klónok; 
e Azonosított géneket hordozó genotípusok. 


A tájfajták, régi nemesítésű fajták extenzív körülmények között alakultak ki, így általában alkalmasak 
ökológiai termesztésben való használatra, míg vannak olyan génforrások is, melyek további 
nemesítések alapanyagaiként hasznosíthatók. 


1. táblázat: A NÖDIK által fenntartott unikális tételek megoszlása növénycsoportonként és tárolási 
módonként (2012. januári állapot) 


Aktív 
tároló 
Gabonafélék 20.460 20.460 
Maghüvelyesek 9.970 9.970 
Zöldségnövények 7.542 7.666 
Ipari növények 2.945 2.945 
Takarmánypillangósok 2.718 2.718 
Fűfélék 2.268 2.268 


Egyéb 1.437 2.025 


Hasznosítási csoport 


Tenyészkert| Összesen 























Összesen 

A hasznosítási csoportokon belül a gabonák aránya kiemelkedően magas. Az ökológiai 
gazdálkodásban, az ökológiai termékeket fogyasztók igényeihez igazodva nem csupán búza, hanem 
más, speciális étkezési szerepet betöltő gabona fajok termesztése is előtérbe kerülhet (pl. hajdina, 
amaránt stb.). Nagy lehetőségeket rejt magában a közel tízezer maghüvelyes tétel is. A 
zöldségnövények között találunk olyan fajokat, tételeket, melyek elsősorban friss fogyasztásra 
hasznosíthatóak, de vannak feldolgozott (így nagyobb hozzáadott értékű) formában értékesíthető 
termék előállítására alkalmas tételek is. Az ökológiai állattartás számára, takarmányként számításba 
jöhetnek nagyrészt elfeledett takarmánypillangósok is, melyek másfelől a talajerő utánpótlásban is 
nagy szerepet kaphatnak. 


Mit kínálhatnak a tájfajták? 


A tájfajták a tudományos módszereket alkalmazó növénynemesítés kezdete óta fontos kiindulási 
alapanyagot és génforrásokat jelentettek. A kultúrnövények körében kialakult formagazdagság 
jelentős részben az eltérő ökológiai feltételekből, termesztői és felhasználói igényekből adódó 
hatásokkal magyarázható. A változó mértékű és irányú génáramlás és szelekció eredményeként 
nagyszámú helyi populáció alakult ki a növénytermesztés elmúlt évszázadai alatt. 


A helyileg fenntartott és termesztett fajták egyik csoportját a történelmi tájfajták, tájfajta alakkörök 
alkotják. Ezek egy-egy vidék tájtermesztésének jellegzetes fajtái voltak, és sok esetben jelentőségük a 
mai napig megmaradt változatlan vagy javított (szelektált) változataik köztermesztése révén. Ilyenek 
például a Tiszavidéki búza, a Körösvidéki lucerna, a Nagydobosi sütőtök, a Tiborszállási kender, a 
Makói hagyma, a Hajdúsági és Vecsési káposzta, a Szegedi, Boldogi és Kalocsai fűszerpaprika, a Cecei, 
Bogyiszlói és Hatvani zöldpaprika, a Fóti paradicsom és a változatos szabadelvirágzású kukoricafajták. 
A történelmi tájfajtákon túlmenően nagyszámú helyi populáció és változat is kialakult, melyek 
eredete sokszor visszavezethető a termesztésből már kiszorult, régi nemesített fajtákra, vagy 
évtizedekkel ezelőtt behozott külföldi populációkra. 


Közvetlen hasznosítás 


A génbankban őrzött anyagok, a tájfajták több olyan tulajdonsággal is rendelkezhetnek, melyek 
alkalmassá teszik őket az ökológiai gazdálkodásban való közvetlen használatra. A tájfajták helyi 
adottságokhoz való alkalmazkodó képessége (specifikus adaptáció) az iparszerűen termeszthető 
fajtákkal szemben azt az előnyt jelenti, hogy maga a növény alkalmazkodik a környezeti 
adottságokhoz, nem az adottságokat kell megváltoztatnunk a növény számára. Ezáltal alacsony 
ráfordítás (input) mellett is stabil termésátlagokat érhetünk el, amely ugyan elmaradhat a nagy 
termőképességű, modern fajtákkal szemben, de ezt kompenzálhatja a ráfordításokon való 
megtakarítás, és a jobb minőségű termés. A tájfajták értékelésénél előtérbe kerülnek kedvező 
beltartalmi tulajdonságaik, szín-és formagazdagságuk, egyedi ízük, melyek alapján keresettek 
lehetnek a vásárlók körében. 


A tájfajták közvetlen, változatlan formában történő hasznosításában a felhasználók köre is igen 
változatos attól függően, milyen cél vezérli a felhasználót. A NÖDIK-hez az intézményi 
magigényléseken túlmenően beérkező magkérések zöme önellátásra törekvő, kiskertes gazdától 
származik, de vannak piacorientált ökogazdák, az agrobiodiverzitás fenntartását előtérbe helyező civil 
szervezetek, oktatási intézmények, bemutatókert létesítését vállaló magánszemélyek, szervezetek is. 
A kikerült génbanki anyagok on-farm fennmaradását az elfeledett, hagyományos paraszti tudás, a 
termesztési kultúra hiánya, a magfogás gyakorlatának elhagyása és a fenntartás nehézségei (pl. 
idegentermékenyülő növények) is hátráltatják. A tájfajták on-farm termesztésében ezért nagy 
szerephez juthatnak a termelési tapasztalatokkal rendelkező, az önellátás igényein túl a termékek 
piacra juttatását előtérbe helyező ökogazdák. 

Közvetett hasznosítás 


A génforrások hasznosításának közvetett módja a növénynemesítés. Az ökológiai gazdálkodásban 
alapvető elvárás a megfelelő és specifikus alkalmazkodó képesség, mert ennek hiányában nem 
alakítható ki az egyensúly és a harmónia az ökológiai és termesztési feltételek, valamint a növényfajta 
között, amely előfeltétele a sikeres termesztésnek. A nemesítők, a volt tájintézetek sikerrel 
használták fel a helyi ökológiai körülményekhez alkalmazkodott tájfajtákat és a helyi populációkat. 
Néhány évtizede az államilag minősített fajták közel 5096-a tájfajta-szelekció, vagy olyan fajta volt, 
amelynek egyik szülője tájfajta, esetleg régi magyar nemesített fajta. Ennek alapján tehát még ma is 
vannak köztermesztésben tájfajtából nemesített, a gyűjteményben található génforrásokkal 
összevetve is előnyös tulajdonságokkal rendelkező fajták, melyeket az ökológiai termesztésben 
érdemes kipróbálni. Nagy szerepet kaphatnak azok a termelők, akik génbanki alapanyagokat 
felhasználva gazdaságukban szelekciót végrehajtva kedvező tulajdonságú helyi populációkat hoznak 
létre ill. tartanak fenn (on farm szelekció). 


Egy, az ökológiai gazdálkodásra alkalmas tájfajták közül 


A NÖDIK-ben a génbanki anyagok felszaporítása, leírása során előtérbe kerülnek azok a tájfajták, 
melyek több év tapasztalata alapján és a termelői visszajelzések szerint is tulajdonságaiknál fogva 
extenzív körülmények között, vegyszermentes gazdjálkodásban vagy ökológiai gazdálkodásban is 
megállják helyüket. Ilyen tájfajta a Kocsolai paprika. 

A Kocsolai paprikát Tápiószelén, az akkori Országos Agrobotanikai Intézetben tájfajtából 
egyedszelekcióval nemesítették. 1970-ben nyert állami minősítést. Kápia típusú bogyója csüngő, 
sötétzöldből érő, biológiai érettségben intenzív meggypiros színű. Alakja hosszú, hegyes végű, 
háromszögletű, lapított, sima felületű, hossza 15-17 cm, vállszélessége 4-5 cm. A bogyó átlagsúlya 60- 
70g, édes, kellemes ízű, késői érésű. Kedvező tulajdonsága, hogy a bogyó belseje nem penészedik. A 
bokor felálló, magas növésű, 60-80 cm magas. Betegségekkel szemben ellenálló. A fajta nagy előnye a 
többi paprikafajtával szemben, hogy hónapokig tárolható, jól szállítható. Mind üzemi termesztésre, 
mind konzervipari feldolgozásra, mind házikerti termesztésre kiváló fajta. Az egész ország területén 
termeszthető. 


Vagyis az ökológiai gazdálkodás szempontjából összefoglalóan: 


Tetszetős szín és forma — megkönnyíti az értékesítést; 
Betegségekkel szembeni ellenállás — csökkenti a termelési költségeket; 
Tárolhatóság, szállíthatóság — elősegíti a piacra juttatást; 

e Többcélú felhasználhatóság - piaci viszonyokhoz való rugalmas alkalmazkodást tesz lehetővé. 
A gyűjteményben számos, hasonlóan kedvező tulajdonságokkal rendelkező fajta található, melyekből 
az adott tájba illően, a termelési célnak megfelelően lehet a legmegfelelőbbet információs 
kísérletekben kiválasztani és hasznosítani. 


Összefoglalás 

Az ökológiai gazdálkodás azon túlmenően, hogy a környezeti adottságokat figyelembe vevő, a tájat, a 
környezetet védő formája a mezőgazdálkodásnak, kiszolgálja azt a fogyasztói igényt, amely az 
egészséges, szermaradvány-mentes termékek iránt alakult ki. A mai, ökológiai termékek iránt 
elkötelezett fogyasztó még értékesebbnek tartja az ökológiai terméket, ha az az előbbiekben 
felsorolt, környezetre és egészségre gyakorolt pozitív hatások mellett az agrobiodiverzitás 
megőrzését is szolgálja. Ezen igényeknek tökéletesen megfelelnek a génbankban őrzött tájfajták, 
melyek hasznosításában a hazai nemesítőknek éppen úgy szerepük lehet, mint a tájfajták 
termesztése iránt elkötelezett ökogazdáknak. 

Biotermékek marketingje, kutatási eredmények és kitörési pontok 
Lehota József 

intézeti igazgató, egyetemi tanár 

SZIE GTK Marketing Intézet 


1. Nemzetközi keresleti trendek a bioélelmiszerek piacán 


A bioélelmiszerek nemzetközi kereskedelme továbbra is növekvő, de az éves növekedési ütem 
határozottan csökkenő: az éves növekedési ütemek 1999-2005. között +19,7%/év, 2005-2010. között 
+16,1%/év, 2008-2010. között +8,8% volt (IFOAM, OTA 2011). A piaci kereslet növekedése a főbb 
piacokon jelentősen eltér. A 2009-2010 közötti növekedés Svájcban +23,5%, USA-ban +12,5%, 
Franciaországban +8,5%, Németországban +1,7% és Egyesült Királyságban -5,4%. (IFOAM, OTA 
2011). A pénzügyi válság által érintett országok esetében a kereslet erőteljes lefékeződése, illetve 
visszaesése jellemző. Visszaesés becsülhető a közép-európai piacokon is. A pénzügyi és euró-övezeti 
válság negatív hatásai hosszabb távon is fönnmaradnak, mivel azok a lakossági jövedelmek 
stagnálásával, illetve visszaesésével járnak. Ez a folyamat elsősorban az alacsony jövedelemmel 
rendelkező, közepes fogyasztási gyakoriságú rétegeket érinti. Ezek a trendek a kereslet és a 
fogyasztás éves növekedési ütemére, illetve a fogyasztók árérzékenységére lesznek jelentős hatással. 


A bioélelmiszerek világpiacán alapvetően két domináns földrajzi piac létezik: Észak-Amerika (Egyesült 
Államok és Kanada 48,4%), illetve Európa (44,4%). A két fő piac együttes részaránya 92,8%. A 
hagyományos élelmiszerpiacokkal szemben jelenleg és várhatóan középtávon Kína (0,9 milliárd euró, 
COIN jelentés, 2009), India és egyéb fejlődő országok keresleti szívóhatására nem számíthatunk. 
Várhatóan jelentős keresleti hatás ezeken a piacokon 10-15 év múlva várható, az ottani 
középosztályok jelentős megerősödésével párhuzamosan. 


A bioélelmiszerek piaci részaránya az EU-27 tagállamai és egyéb európai országok között jelentősen 
differenciált. A bioélelmiszerekre fordított kiadások részaránya az összes élelmiszerre fordított 
kiadáson belül országonként a következő csoportokat alkotják: 


1. sz. táblázat A bioélelmiszerekre fordított kiadások részaránya 




















6,19 felett Dánia, Ausztria, 

3,1-6,0 között Svájc, Németország, Svédország, 

1,1-3,0% között Franciaország, Hollandia, Norvégia, Belgium, Finnország, Észtország 

1,0% alatt Horvátország (0,8%), Csehország (0,7%), Magyarország (0,3%), 
Lengyelország (0,1%). 





Forrás: FiBL, ZMP, 2010 
Megjegyzés: A vastagított országok szomszédos, illetve második szomszédos országok. 


Az egy főre jutó bioélelmiszerekre jutó kiadások nagyságában szintén jelentős eltérések 
tapasztalhatók, a főbb országcsoportok a következők: 


2. sz. táblázat Az egy főre jutó bio élelmiszer kiadások 




















101 euró fölött Dánia, Svájc, Ausztria, Luxemburg, 

71-100 euró között Svédország, Németország, 

31-70 euró között Franciaország, Hollandia, Belgium, 

11-30 euró között Olaszország, Írország, Norvégia, Spanyolország, Szlovénia, Finnország, 

10 euró alatt Horvátország (8), Csehország (7), Magyarország (3), Lengyelország (1,3), 
Szlovákia (0,8). 








Forrás: FiBL, ZMP, 2010 

Az európai bioélelmiszer-piacok alapvetően két csoportra oszthatók, egyrészt az önálló fejlett bio 
szegmenssel rendelkező országok (Dánia, Svájc, Ausztria, Luxemburg, Németország és Svédország, 
Egyesült Királyság), másrészt a még réspiacként működő országok, döntően közép-európai és dél- 
európai országok. 


Az elérhető piacok jelenleg alapvetően európai piacok, amelyek piaci ország-koncentrációja szintén 
jelentős. A legnagyobb értékesítési árbevétellel rendelkező öt ország (CR5) együttes piaci részaránya 
75,7%, a 10 legfontosabb ország (CR10) együttes piaci részaránya 96,8%. A legnagyobb piacokkal 
rendelkező öt ország a következő: Németország 5,9, Franciaország 3,0, Egyesült Királyság 2,1, 
Olaszország 1,5, Spanyolország 0,9 milliárd euró. A második csoportba tartozó országok: Ausztria, 0,9, 
Dánia, 0,8, Svédország, 0,7, Hollandia 0,6, Belgium 0,4 milliárd euró. 


A szállítási költségeket figyelembe véve a legversenyképesebben elérhető országok (az első és 
második szomszédos országok) együttes piaci részaránya 51,6%. A közép-európai országok piaci 
mérete 0,17 (0,09%), a balkáni országoké 0,12 milliárd euró (0,06%). 


A hazai termelés és az import aránya szintén jelentős eltéréseket mutat az európai országokon belül. 
50% feletti az import aránya a következő országokban: Ciprus 95%, Magyarország 90%, Románia 
90%, Bulgária 80%, Luxemburg 70%, Görögország 70%. A többi ország importjának részaránya 20- 
50% közötti a feldolgozott bioélelmiszerek körében (EC 2010). 


2. A fogyasztói magatartási trendek a bioélelmiszerek piacain 


A bioélelmiszer (nyers és feldolgozott) fogyasztói szegmens mérete jelentős eltéréseket mutat, 0,1- 
6,7%-os sávban mozog. A fő fogyasztó országokban a bioélelmiszer-fogyasztók jelentős önálló 
élelmiszerfogyasztói szegmenst képeznek, míg a másik csoportban még fejletlen réspiaci állapotot 
mutatnak. A bioélelmiszer-fogyasztási szegmens, illetve piaci rés két csoportból áll: egyrészt az 
elkötelezett kemény magból, a gyakori fogyasztókból, illetve a rendszeresen, de ritkábban 
vásárlókból és fogyasztókból. A fogyasztói preferenciákban jelentős eltérés van a két csoport között. 
Az első csoportban a természeti környezeti és etikai szempontok szerepe jelentősebb, mint a 
második csoportban, amelyben döntően az individualista értékek (saját egészség, íz, élvezeti érték, 
minőségi, stb.) fontosak. 


Az elkötelezett fogyasztók, döntően magas iskolai végzettséggel rendelkeznek, fehérgalléros 
foglalkozásúak, a felső és a felső-középosztályba tartoznak, magas jövedelemmel és magasabb 
árprémium fizetési hajlandósággal rendelkeznek és döntően a speciális boltokat veszik igénybe. Az új 
fogyasztói csoport döntően magas iskolai végzettségű, magas szakmai beosztású, de alacsonyabb 
jövedelemmel és magasabb árérzékenységgel rendelkeznek, döntően a szupermarketeket (a 
koncentráltabb kiskereskedelmi formákat) használják, döntően kényelmi szempontok miatt. 
Demográfiai jellemzőik alapján a következő csoportok a meghatározóak: gyermek nélküli fiatalok, az 
„üres fészek" házaspárok, illetve az idős egyedülállóak. 


A fogyasztói szegmentáció új megközelítésének tekinthető az életstílus alapján való szegmentálás, 
amelyben a bioélelmiszer-fogyasztók az ún. LOHAS (Lifestyle of Health and Sustainability) csoportba 
sorolhatók be. Rácz (2011) kutatása szerint Magyarországon a LOHAS csoport aránya felnőtt 
lakosságon belül 7,6%-ra becsülhető, amelyen belül az elkötelezett mag 3,6%. A LOHAS életstílus 
egyes elemeit magában hordozó csoport nagysága (a potenciális piac) 21%-ra becsülhető. A 
nemzetközi trendekhez viszonyítva az eltérés elsősorban a természeti-környezeti és etikai 
szempontok megítélésében van. 

A vásárlási gyakoriság alapján az Egyesült Királyság bio élelmiszerfogyasztói a következő csoportokba 
sorolhatók: 


3. sz. táblázat A bio élelmiszer fogyasztói csoportok Egyesült Királyságban 























Vásárlási alkalmak száma Háztartások részaránya, 96 Kiadások részaránya, 
96 

27 alkalomnál többször vásárlók 9 56 

13-26 alkalommal vásárlók 14 21 

7-12 alkalommal vásárlók 20 12 

2-6 alkalommal vásárlók 43 10 

1 alkalommal vásárlók 14 1 














Forrás: Schaer B. (2011) 
Német fogyasztók fogyasztási gyakoriság szerinti megoszlása a következő: 


4. sz. táblázat A bio élelmiszer fogyasztói csoportok Németországban 























Vásárlói csoportok Háztartások aránya, 96 Kiadások aránya, 96 
intenzív vásárlók 6 49 
közepesen intenzív vásárlók 9 19 
alkalmi vásárlók 30 23 
esetenként vásárlók 49 9 
nem vásárlók 6 (0) 














Forrás: Schaer B. (2011) 
Magyarországon a bioélelmiszerek fogyasztói gyakorisága a következő csoportokba sorolhatók be: 


5. sz. táblázat A bio élelmiszer fogyasztói csoportok Magyarországon 


























Gyakorisági csoportok Háztartások % 
heti gyakorisággal vásárlók 3,1 
kéthetente vásárlók 1,9 
havonta vásárlók 1,6 
ritkábban, mint havonta vásárlók 3,5 
esetenként vásárlók 13,4 
nem vásárlók 76,5 











Forrás: GfK Hungária, (2010) 


A magyar fogyasztók által használt beszerzési források a következők (többes választás): 
szupermarketek 43%, kisméretű láncok 18%, szakboltok és bioboltok 15%, bio piac 25%, saját 
termelés 17% (GfK Hungária, 2010). 


A fejlett bio piaccal rendelkező országokban az elkötelezett gyakori vásárlók (20%) a kiadásokból 
közel 80%-kal részesednek. Magyarországon a vásárlási gyakoriság jelentősen elmarad az érett 
piacoktól, a bioélelmiszereket vásárlók köre közel azonos az ún. fogyasztói életstílus (LOHAS) 
szegmens méretével (21%). 


A bioélelmiszerek iránti kereslet növekedésének a fogyasztói preferenciák mellett jelentős akadályai 
is vannak, amelyek az európai országokban nagyon hasonlóak. Az elkötelezett vásárlók esetében új 
trendként jelentkezik a párhuzamos, döntően a fenntarthatóságra vonatkozó trend integrálása, 
illetve az ebbe az irányba való elmozdulás. A bioélelmiszer-fogyasztást serkentik a helyi termék, a 
környezetbarát termék és a fair trade, illetve a szabadon tartott állatok termékei iránt erősödő 
preferenciák. A preferenciák átváltásának is egyre több jele tapasztalható. 

6. sz. táblázat A bio élelmiszerek és a helyi élelmiszerek iránti preferenciák 

















Helyi és bioélelmiszerek iránti preferenciák Egyesült Királyság Franciaország 
helyi hagyományos termékek vásárlásának preferálása 54% 51% 
távolról származó bioélelmiszerek preferálása 20% 37% 
nem tesz különbséget a kettő között 26% 13% 














Forrás: Padel S. (2011), ECOZERT (2010) 


A helyi élelmiszerek, a helyi piacok, az alacsony szén-dioxid kibocsájtású termékek, slow-food 
termékek, az alternatív értékesítési csatornák iránti preferenciák jelentős kockázatot jelentenek a 
bioélelmiszerek piacaira vonatkozóan, elsősorban az elkötelezett fogyasztók körében (helyettesítő 
termékek versenye miatt). Az előző fenyegető trend megelőzése érdekében elengedhetetlen a bio 
termelés és a fenntarthatósági követelmények integrációja. 


3. A bioélelmiszerek fogyasztói kereslet-növekedésének főbb akadályai 


A fogyasztói preferenciákon túl a kereslet növekedésének főbb akadályai a következők: a korlátozott 
árprémium fizetési hajlandóság, a korlátozott elérhetőség, a bioélelmiszerek minőségi problémái és a 
fogyasztói bizalom hiánya. 


Az árprémium fizetési hajlandóság, a konvencionális élelmiszerekhez viszonyítva, országonként 
jelentősen eltér, valamint jelentős eltérés van az elkötelezett és a ritkábban bioélelmiszert fogyasztó 
csoportok között is. A második csoportba tartozó fogyasztói szegmenssel rendelkező országokban az 
árérzékenység erőteljesebb és a gazdasági válság hatására tovább fokozódik (a bioélelmiszerek 
helyett konvencionális élelmiszer) és várható, hogy az első csoportba tartozó fogyasztók 
árérzékenysége nő a prémiumkategórián belül (a bioélelmiszerek közül az olcsóbb alternatíva 
választása). 


7. sz. táblázat Az árprémium fizetési hajlandóság Csehországban és Németországban 




















Jelölés típusa alma TORS 
Csehország Németország Csehország Németország 
EU jelölés esetén +13% +1% +23% +21% 
nemzeti jelölés +56% +51% +53% +59% 
esetén 
Demeter jelölés +9% +49% +12% +10% 
esetén 

















Forrás: Janssen M. — U. Hamm (2011) 


Az árprémium fizetési hajlandóság országonként, termékenként és jelöléstípusonként jelentősen 
eltér egymástól. Magyarországon inkább az észlelt árkülönbségekre vonatkozó felmérések találhatók, 
az árelfogadási hajlandóságra vonatkozóan számítások nem állnak rendelkezésre. Az EU feldolgozott 
élelmiszer piacaira vonatkozó (2009-2014) előrejelzés szerint a vizsgált 13 termékcsoportból hét 
esetben árcsökkenést, három esetben az ár szinten maradását, három esetben pedig növekvő árakat 
prognosztizáltak. 


A bioélelmiszerek elérhetősége az értékesítési csatornák típusától, a kiskereskedelmi egységek 
földrajzi sűrűségétől, valamint a fogyasztói szegmens jellemzőitől függ. Az értékesítési csatornák 
típusa és a bioélelmiszerek importjának aránya között viszonylag szoros kapcsolat mutatható ki az 
európai országokban. 

8. sz. táblázat A bioélelmiszerek importjának részaránya és a szupermarketek részarányának 
összefüggései az európai országokban 














Egyesült Királyság Finnország Románia 
Magas (68-100%) Ciprus 
Bulgária 
Spanyolország Portugália Luxemburg 
Franciaország Németország Magyarország 
Közepes (34-67%) Csehország Görögország 
Belgium 
Ausztria 
Lengyelország 
Alacsony (0,33%) Olaszország 
Szupermarket 
% i Alacsony Közepes Magas 
Bio (0-33%) (34-67%) (68-100%) 
import % 




















Forrás: Saját számítás EC (2010) adatai alapján. 


Az európai országokban egyértelmű trend, hogy a magas koncentrált kiskereskedelmi arány szorosan 
összekapcsolódik a magas bio importaránnyal, ez különösen igaz az ún. feltörekvő bio 
élelmiszerpiacokra. Azokban az országokban, ahol a bioélelmiszerek iránti piaci igény késleltetve 
jelent meg, a kiskereskedelem koncentrálódásával párhuzamosan a kiskereskedelmi láncok váltak 
meghatározóvá, és a hazai beszállítói problémák miatt jelentősen megnövelték az import arányát. Az 
Egyesült Királyságban a kiskereskedelmi koncentráció hagyományosan magas, illetve a bio piac 
jelentős múltra tekint vissza. Magyarország esetében a koncentrálódó kiskereskedelem 
egyértelműen elfoglalta —az elmúlt évtizedben-- a kevésbé elkötelezett bioélelmiszer-fogyasztók 
szegmensét, és a hazai beszállítói hiányosságok miatt jelentősen megnövelte az importot. A hazai 
bioélelmiszer-szektor nem készült fel az értékesítési csatorna-váltás által indokolt változásokra, míg 
kedvezőbb a helyzet azokban az országokban, ahol már jól kialakult a speciális, bioélelmiszer- 
elosztásra szakosodott szupermarketek és bioboltok hálózata. Németországban 15 bioélelmiszer 
szupermarket lánc működik, pl. az ALNATURA (45 bolt), VITALIA (29), BASIC (28), DENNS BIO (28), 
ERDKOM (12) mellett 3000 biobolt és 17 Health Food üzlet működik. Franciaországban a 
bioélelmiszer kiskereskedelmi láncok, a LA VIE CLAIRE, SATORTZ, NATURALIA, a főbb kereskedelmi 
szövetkezetek, a BIOCOOP, BIOMONDE mellett 1900 biobolt is működik. Az Egyesült Királyságban az 
elosztási rendszer teljesen eltér, a koncentrált szupermarketek és szuperáruházak adják a forgalom 
döntő részét, amelyen belül a három legnagyobb lánc (SAINSBURY’S, TESCO, WAITROSE) együttes 
piaci részaránya 73,7%. 


A bioélelmiszerek minőségének javítása érdekében a különböző általános minőségbiztosítási 
rendszerek (pl. HACCP, ISO 9000) mellett a magánszabványok (pl. GLOBAL-GAP) egyre növekvő 
szerepre tesznek szert. A minőségbiztosítási rendszerek terjedése erősen összefügg a 
nyomonkövethetőség (vertikális koordináció) javításával, amely növekvő szerepet játszik a fogyasztói 
kockázatok csökkentésében (pl. az olasz bioélelmiszer-botrány). 

A fogyasztói bizalom szerepének erősítése több területet foglal magába, amelyek közül a 
legfontosabbak a következők. 

e a márkázás és jelölés és annak hatékony kommunikációja, 

e az értékesítési csatornán belüli partnerek (termelők, feldolgozók, kereskedők) közti bizalom 
javítása: partnerek közti kommunikáció, együttműködés, közös érdekeltség, tranzakció- 
specifikus befektetések növelése, 

e az ország és a földrajzi eredet, a helyi és regionális termékek szerepének fokozódása. 


A bioélelmiszer-fogyasztás általános trendjei a következők: 

e a fogyasztói piacok polarizációja: fogyasztók — nem fogyasztók, elkötelezett fogyasztók — 
alkalmankénti fogyasztók körében 

e az életstílus-hatások (LOHAS) szerepének erősödése, 

e a bioélelmiszer fogyasztói és termelői árakra erősödő nyomás, döntően a nem elkötelezett 
fogyasztók körében, 

e a bioélelmiszerek iránti fogyasztói bizalom erősítése, a bio plusz, az autentikus 
bioélelmiszerek szerepének felértékelődése, 

e az alternatív élelmiszergazdasági rendszerek felértékelődése, amely a fogyasztói magatartás 
komplexebbé válását váltja ki. 


4. A hazai kihívások és kitörési pontok 


Magyarország bioélelmiszer-piaca alapvetően még réspiacnak tekinthető, szemben a fő 
exportpiacainkkal, amelyek már számottevő fogyasztói szegmenssel rendelkeznek. A magyar 
bioélelmiszer-piac, hasonlóan a hagyományos  élelmiszerpiachoz, kettősséggel jellemezhető, 
nevezetesen, hogy a nyerstermékekben exportőr, a feldolgozott termékekben importőr. A 
feldolgozott élelmiszerek exportjában alapvető akadály, hogy a hazai fogyasztói magatartásnál jóval 
fejlettebb exportpiacok jöhetnek elsősorban szóba. Az exportban a hazai piaci tapasztalatok nem 
jelentenek kellő hátteret sem a fogyasztói magatartásban, sem a piaci méretben (az exportpiaci 
kockázatok megosztása a hazai piacon). A közép-európai és balkáni piacok a hazaihoz hasonlóan 
fejletlenek, döntően a nyers termékek szerepe meghatározó, a magasabb hozzáadott értékkel 
rendelkező termékek szerepe alacsony. A bio értékesítési csatornák viszonylagos fejletlensége miatt 
a koncentrált kiskereskedelem döntően importforrásokra épül, a helyi beszállítók felkészületlensége 
miatt. 


A bio élelmiszerszektor kitörési lehetőségei kizárólag a versenyképesség javításában vannak. A 
lehetséges alternatívák és teendők két időtávba sorolhatók, egyrészt középtávú, másrészt hosszútávú 
feladatok. A középtávú feladatok a következők: 

e A nyers bioélelmiszerek ár-költség viszonyainak (jelenlegi és jövőbeni) értékelése, a költségek 
csökkentése az elosztási csatorna minden szintjén (technológia-fejlesztés, termőhely 
kiválasztás, szakmai tudás, szaktanácsadás, stb.). 

e A hazai és export ellátási láncok összehangolása (értékesítési csatornák fejlesztése, 
szövetkezeti együttműködések, a partnerek közti bizalom erősítése, a csatorna szereplői CSR- 
jének erősítése). 

e A hazai és nemzetközi piacokon a magyar bioélelmiszerek (nyers és feldolgozott) piaci 
pozíciójának tisztázása, a versenytársakhoz viszonyított piaci pozíciónk értékelése. 

e A hazai kiskereskedelmi láncok és a külföldi koncentrált hagyományos és bioélelmiszer 
kiskereskedelmi láncok beszállítói követelményeinek teljesítése és ehhez kapcsolódó 
program és fejlesztések. 

e A nemzetközi benchmarking kiterjedt alkalmazása a legjobb nemzetközi gyakorlatok 
(alapanyag és feldolgozási technológia, elosztási módok és kommunikációs rendszerek és 
eszközök) adaptálása. 

A szektorközi kommunikáció fejlesztése, a kommunikációs eszközök váltása (internet, 
facebook csoportok, egyéb közösségi oldalak), a jelölések és a márkák ismertségének 
fokozása, az országimázs javítása. 


A hosszú távú főbb feladatok a következők. 


A bioélelmiszer K+F+I rendszer stratégiai kialakítása és fejlesztése (finanszírozás technológiai 
transzfer javítása). 

A bioélelmiszerek differenciálása a hazai és exportpiacokon, a magasabb hozzáadott 
értéktartalmú termékek fejlesztése, a márkázás és jelölés fejlesztése. 

A potenciális célpiacok (fejlett bio szegmenssel rendelkező országok, a belső piac és 
réspiaccal rendelkező országok) átfogó értékelése, a célpiac specifikus piaci lehetőségek és 
fejlesztési igények meghatározása. 


szer 


biztosítása és megvalósítása. 

Az ökológiai gazdálkodás helyzete és fejlesztési lehetőségei a Magyar 
Biokultúra Szövetség és a Magyar Ökogazdálkodók Szövetsége szemszögéből 
Czeller Gábor 

elnök 

Magyar Biokultúra Szövetség 

alelnök 

Magyar Ökogazdálkodók Szövetsége 


Írásos összefoglaló nem érkezett. 

A hazai ökogazdálkodás és a biokultúra válsága, a kilábalás lehetséges útjai 
Dr. Solti Gábor 

Sárközy Péter Alapítvány a Biokultúráért 

Kárpát-medencei Ökogazdálkodók Szövetsége 


A Sárközy Péter Alapítvány a Biokultúráért közhasznú alapítvány és a Kárpát-medencei 
Ökogazdálkodók Szövetségének tagjai nevében tisztelettel köszöntöm a résztvevőket. 


A Biokultúra Egyesület örökös elnökének nevét viselő, szellemiségét őrző alapítvány 12. évébe lépett. 


A Sárközy Péter alapítvány célja a biokultúra terjesztése és ezzel kapcsolatos kiadványok kiadása, 
kiállítások, konferenciák, tanfolyamok, találkozók rendezése, ösztöndíjak, pályázatok alapítása, az 
ökogazdálkodás, feldolgozás, forgalmazás növekedésének elősegítése, ökológiai adatbázis 
létrehozása, kezelése, a Sárközy Emlékérem évenkénti odaítélése. 


Az alapítvány vállalja az ökológiai kutatás területén születő új kutatási eredmények, információk 
összegyűjtését, feldolgozását, hogy azok az oktatás és ismeretterjesztés területén közkinccsé 
váljanak. 


Az alapítvány működése során célja megvalósítása érdekében kapcsolatokat tart hasonló, 
ökogazdálkodást, környezetvédelmi tevékenységet folytató hazai és külföldi alapítványokkal, 
szervezetekkel, intézményekkel. 


A Kárpát-medencei Ökogazdálkodók Szövetségét öt országból tizenegy szervezet alapította meg. 
Ezzel a Kárpát-medencei Ökogazdálkodók Szervezete Közép-Európa legnagyobb civil ernyőszervezete. 
A Szövetség megalapítására a IX. Sárközy Péter Tudományos Emlékülés keretében került sor, 
melynek a fővédnöke dr. Fazekas Sándor miniszter úr volt. Ezt megelőzte a BioCharta aláírása. A 
Szövetség fővédnöke Kövér László, a magyar Országgyűlés elnöke volt. 


A Vidékfejlesztési Minisztérium kidolgozta a „Nemzeti Vidékstratégiát", melynek része lesz a 
, Vidékfejlesztési együttműködések a Kárpát-medencei határon túli magyarsággal" nemzeti stratégiai 
program. 


A Kárpát-medencei Ökogazdálkodók Szövetségének feladata, hogy érdemben segítse a Kárpát- 
medencei vidékfejlesztési együttműködési kormányprogramban foglaltak megvalósulását, a 
programban a biogazdálkodás hangsúlyos megjelenítését, a szövetség célkitűzéseinek a programba 
történő beépítését, a szövetség stratégiai céljainak, programjainak megvalósítását. 


A Szövetség alapító okiratában megfogalmazott célok: 

a) a Kárpát-medence, mint földrajzi, földtani, vízrajzi, ökológiai és kulturális régióban élő 
emberek és természeti környezetük harmonikus kapcsolatának minden területen történő 
fejlesztése; 

b) a Kárpát-medence országaiban tevékenykedő ökogazdálkodási, biokultúrális szervezeteinek 
összefogása, és a Szövetséget alkotó szervezetek közös érdekeinek megjelenítése, 
képviselete, védelme az egyes országok és az Európai Unió előtt; 

c) a Kárpát-medence GMO mentességének biztosítása. 

A biokultúra mozgalom 

1983-ban a kommunizmus vége felé Magyarországon elindult egy olyan mozgalom, mely a bizalom és 
az erkölcs alapján állt, és felvállalta a magyar mezőgazdasági értékeknek egy korszerű, bioszemléletű 
továbbfejlesztését, továbbá a gazdálkodásnak, élelmiszer-előállításnak a környezetkímélő és 
egészségvédő megvalósítását. 


A mozgalom alapítói: Frühwald Ferenc, Seléndy Szabolcs, dr. Mezei Ottóné. A mozgalom első 
támogatói között ott volt Sárközy Péter professzor, dr. Lelkes Lajos, dr. Győrffy Sándor, Varga Géza, 
dr. Surányi Dezső, Szent-Miklóssy Ferenc, Oláh Andor, Valló László — hogy csak néhány nevet emeljek 
ki a Bioklub 1984. év szervezői, előadói közül. 


A mozgalom sikerét jelentette, hogy rövidesen több száz tagja lett. A Biokultúra Klub szellemi utódja 
jelenleg valójában a Parádi-házaspár által vezetett, 39 éve folyamatosan működő Budapesti Bioklub. 
Az előadások, a szakmai ismereteket nyújtó kiadványok mellett elindult a szigorú feltételek, 
ellenőrzések között folyó termelés. Ekkor még a gazdálkodókat elsősorban a biokultúra erkölcsi, 
elkötelezettsége vezérelte, nem pedig a piaci haszon és az ellenőrzéstől való félelem. Gondoljunk itt 
vissza Tóth Lászlóra. Ez volt a Biokultúra Egyesület fénykora. Folyamatosan növekvő bioterület, élénk, 
erős mozgalom, lelkes aktivisták, elkötelezett tagság, egységes, hiteles vezetés, biztos szakmai háttér, 
gazdálkodókat, érdeklődőket segítő szakmai kiadványok. 


2001-ben már több mint 79 ezer hektáron folyt a bioélelmiszer termelés. Hét régióban 48 hazai és 13 
külhoni helyi csoportban közel háromezer biokultúra tag tevékenykedett. Ez a mozgalom biztosította 
az ellenőrzött ökogazdálkodás hátterét. Sokakat a biokiskerti gazdálkodás tapasztalatai biztattak, 
ösztönöztek arra, hogy átlépjenek az árutermelő ökogazdálkodásba. 


1999-2000-2001-ben 60-49-48%-kal növekedett hazánkban a bioterületek nagysága. 


2001-ben ez a lendület megtört, a fejlődés megállt. Az ellenőrzésben válság jelentkezett. Az ellenőrző 
szervezet szakmai igazgatója néhány társával kilépett a Biokontroll Hungária Kht-ból és Hungária Öko 
Garancia Kft. néven új ellenőrző szervezetet hozott létre. Az ellenőrzött területek nagyságának 
növekedése lelassult, annyira, hogy 2004-től már csökkenésbe váltott át. 2001-től a helyi csoportok 
elsorvadása is megindult. Az erős csoportok, mint a békési és a csongrádi, önálló egyesületté 
alakultak. Voltak csoportok, amelyek a helyi gazdakörökhöz vagy más környezetvédelmi 
szervezetekhez csatlakoztak. Új egyesületek, szövetségek jöttek létre. Az uniós csatlakozás idején kb. 
45 olyan civil szervezet volt a bíróságoknál bejegyezve, amelyek a biokultúra nemes ügyének 
szolgálatát fogalmazták meg preambulumukban. Pedig már 2003-ban, az uniós csatlakozás előtti EU- 
fórikus hangulatban a Biokultúra Egyesület 20 éves évfordulójára írt cikkemben úgy fogalmaztam, 
hogy , Az uniós csatlakozás legnagyobb vesztesei a magyar gazdák lesznek. Bár az ökogazdálkodók 
talán szerencsésebb helyzetben vannak, de a csatlakozással járó változások őket is erősen fogják 
sújtani. A túlélést csak az összefogás jelentheti. A bio-mozgalom jelenlegi helyzete nem kedvez 
ennek." 


Az évek sajnos engem igazoltak. A magyar biogazdálkodás területe és a gazdaságok száma 2004 óta — 
a környező országok közül egyedüliként — csökken. Az 1999-ben kormányprogramban 
megfogalmazott 300 ezer hektár alig 41%-át sikerült teljesíteni 2006 végére. Meggyőződésem, hogy 
ebben a kormányzati felelősség mellett a bio-mozgalom visszaszorulása, a széthúzás és önös 
gazdasági hatalmi érdekek is közrejátszottak. 

1. táblázat: Ellenőrzött biogazdálkodás Magyarországon 













































































Üzemek Növekedés Terület Növekedés Mezőgazdasági 
száma terület 
% ha % 
Db % 

1988 15 1 000 
1989 18 20 1500 50 0,024 
1990 49 172 2 965 98 0,048 
1991 56 14 2 840 -4 0,046 
1992 51 -9 3 330 17 0,054 
1993 67 31 2 540 -24 0,041 
1994 73 9 2 250 -11 0,036 
1995 108 48 8 532 279 0,138 
1996 127 18 12 460 46 0,201 
1997 161 27 19 265 54 0,311 
1998 401 249 22 501 17 0,363 
1999 475 -18 35 979 60 0,581 
2000 762 60 53 649 49 0,916 
2001 1119 47 79 178 48 1,350 
2002 1517 36 103 700 31 1,767 
2003 1775 17 116 535 12 1,986 
2004 1 842 4 133 009 14 2,267 
2005 1935 5 128 576 -3 2,191 
2006 1974 2 122 766 -5 2,092 
2007 2 024 2 122 270 -0,4 2,090 
2008 2 066 2 122 817 +0,4 2,093 
2009. 2 292 11 145 942 +18,9 2,3 
2010. 2 062 -10 130717 -10,4 2,1 




















Megjegyzés: 2000-ig a Biokultúra Egyesület (Biokontroll) által ellenőrzött, 2001-től országos adatok 

2. táblázat: A magyarországi ökoellenőrzés megoszlása 





















































Biokontroll Más ellenőrző Összesen Biokontroll Kht. 
Hungária Kht. szervezet aránya az összes 
ellenőrzésből 
(ha) (ha) 
(ha) (96) 
1996 11390 1070 12 460 91,4 
1997 15 772 3 493 19 265 81,9 
1998 21565 936 22 501 95,8 
1999 32 609 3 370 35 979 90,6 
2000 47 221 6 248 53 469 88,3 
2001 79 178 - 79 178 100,0 
2002 103 672 28 103 700 99,97 
2003 113 816 2719 116 535 97,66 
2004 128 690 4 319 133 009 96,75 
2005 122 616 5 960 128 576 95,36 
2006 116 197 6519 122 766 94,65 
2007 111 873 10 397 122 270 91,50 
2008 111 800 11017 122 817 91,03 
2009 133 720 12 222 145 942 91,62 
2010 119 205 11555 130 717 91,19 

















Megjegyzés: 2002-től Hungária Öko Garancia Kft. 

3. táblázat: Magyarország ökogazdálkodásba vont területeinek alakulása az Európai Unióba történő 
belépést követően 2004-2010 között 





























Áttállás alatti terület Átállt (öko) terület Összesen 

ha % ha % ha 
2004 57 175 43 75 834 57 133 009 
2005 43 811 34 84 765 66 128 576 
2006 30 599 25 92 167 75 122 766 
2007 13 062 10,7 109 208 89,3 122 270 
2008 14 238 11,6 108 578 88,4 122 817 
2009 30.852 21,1 115 044 78,9 145 942 
2010 29 369 22,5 101 348 77,5 130 717 














4. táblázat: Magyarország ökogazdálkodási területének megoszlása az ellenőrző szervezetek között, 












































2004-2010 
Magyarország 
12.31-i | Összes Különbség Biokontroll Hungária Kht. Hungária Öko Garancia Kft. 
állapot | terület — — 
ha Ha % Osszes Különbség Osszes Különbség 
terület ha terület 
ha % ha Ha % 
2004 133009 128 690 4319 
2005 128576 | -4433 -3,3 122 616 -6074 -4,7 5960 +1641 +3,9 
2006 122766 | -5810 -4,5 116 197 -6419 -5,2 6519 +559 +9,4 
2007 122270 | -496 -0,4 111 873 -4324 -3,7 10397 +3857 +59,5 
2008 122817 | +547 +0,4 111 800 -73 -0,06 | 11017 +620 +6,0 
2009 145942 | +23125 +18,9 133720 +21920 | +19,6 | 12222 +1205 +10,9 
2010 130717 | -15225 -10,4 119205 -14515 | -10,8 | 11555 -667 -5,5 

Vélemények az ökogazdálkodás helyzetéről 2008-tól 
A hazai ökogazdálkodás válsága 2008-ra már nyilvánvalóvá vált. 


Az Európai Unió Agrárgazdasága 2008/5. számában jelentette meg ,A magyar ökogazdálkodás 
válsága" c. írásomat, fórumot adva a témának. Az ökogazdálkodás helyzetével kapcsolatban kifejtette 
véleményét dr. Roszik Péter, Hubai Imre és dr. Radics László. 


Dr. Roszik Péter abban bízott, hogy a 2009-ben induló, ökológiai gazdálkodást segítő támogatás 
kimagasló összeggel fogja segíteni az átállásban lévőket és a 2011-2012-re átállók még élvezhetik a 
fejlett világban végbemenő bio-boom-ot. 


Hubai Imre már komplexebben értékelte a kialakult helyzetet. Az ökogazdálkodás nehézségei között 
kiemelte az állami szerepvállalás hiányát, de nem szűkítette le csak a támogatás hiányára. 


Dr. Radics László professzor nem a támogatás hiányát tartotta alapvető bajnak, hanem az ökológiai 
akciótervet. Egy ilyen akciótervnek magában kellene foglalnia a termelés, feldolgozás, oktatás, 
kutatás, marketingmunka támogatását. 


A gazdálkodó, a kutató-oktató és az ellenőr véleményét összefoglalva, az alábbi feladatokat 
fogalmazták meg. 
- Hazai ökológiai akcióterv kidolgozása 
- Termelés, feldolgozás, oktatás, kutatás, szaktanácsadás kiemelt támogatása 
- .  Környezettudatos nevelés óvodától egyetemig 
-  Bioélelmiszerek fogyasztásának bevezetése a közoktatási és egészségügyi intézményekben 
- . Az alapanyag termelés mellett a feldolgozás mértékének fokozása 
- Ökológiai gazdálkodás növelésével ösztönözni, lehetőséget teremteni a vidéki 
munkahelyteremtésre 
- Az ökogazdálkodást, bioélelmiszer fogyasztást növelő marketing 
- . Az ellenőrzési költségek csökkentése, ebben állami szerepvállalás 
- . Állami szolidaritás a biogazdálkodókkal 
- A betegségmegelőzési, prevenciós programokba bioélelmiszereket 
- Korrekt, kiszámítható pályáztatás, a pályázati, támogatási pénzek időben történő kifizetése, 
gazdabarát hivatal, ügyintézés 
- Az ökogazdálkodás, bioéletmód korrekt, szakszerű médiaszerepeltetése 
-  Ökogazdálkodók érdekérvényesítő képességének erősítése 
-  Biotermelő, feldolgozó és értékesítő szervezetek létrehozásának támogatása. 


2009-ben végre megnyílt volna a lehetőség, hogy őszintén, nyíltan szembenézzünk a magyar 
ökogazdálkodás válságával és az érintettek széles körű részvételével tisztázzuk az okokat és 
megfogalmazzuk a fejlődés lehetőségét. A lehetőség a Magyar Országgyűlés Mezőgazdasági 
Bizottságának 2009. április 24-i hortobágyi kihelyezett ülésen lett volna. A zártkörű rendezvényen 
azonban a Mezőgazdasági Bizottság tagjain kívül csak a Biokultúra Szövetség és a Hortobágyi 
nonprofit Kht. vezetői vettek részt. A képviselőket a Biokultúra részéről dr. Roszík Péter tájékoztatta. 
A Biokultúra újság szerint volt előterjesztés, hátrányok, előnyök ismertetése, tízpontos javaslat, ígéret 
országgyűlési határozatra. A tanácskozás lényege az volt, hogy az ökológiai gazdálkodásba vont 
terület csökkenéséért a ludas szinte kizárólag a támogatási rendszer. 


A hazai bioválságnak csak egyetlen pontja az ellenőrzött terület csökkenése, stagnálása. A biokultúra 
válsága ennél összetettebb. Ezt kellene végre feltárni. Tizenhárom éve, hogy a Nemzeti Agrár- 
környezetvédelmi Program keretében 300 ezer hektár ökö-terület elérését tűzték ki 2006-ig. Ennek 
41%-a, 122 766 hektár valósult meg. 

A 2009-ben induló Új Magyarország Vidékfejlesztési Programban ugyancsak a 300 ezer hektárt 
céloztak meg. Dr. Ángyán József államtitkár 2010 szeptemberében az ökológiai gazdálkodás 
támogatását helyezte kilátásba, és, hogy ,a Magyarország 2020 programban kiemelt szerepet 
szánnak" az ágazatnak. 


2011 decemberében ugyancsak dr. Ángyán József államtitkár úgy nyilatkozott, hogy az ökológiai 
mezőgazdasági program ,nem kevesebbet tűz ki céljául, hogy 2020-ra megháromszorozzuk az 
ökológiai gazdálkodás jelenlegi méltatlanul alacsony területi arányát." Ez 2020-ra 392 ezer hektárt 
jelentene. 


Tizenhárom évvel ezelőtt (1989-ben) hét év alatt 122 766 hektárról 300 000 hektár volt a cél. Most 
2020-ig 392 ezer hektár a cél. 


Nézzük meg, hogy milyen az ökogazdálkodás fejlődése Romániában, abban a szomszédos országban, 
ahol a biogazdálkodás gondolatát a kilencvenes években éppen a Biokultúra Egyesület erdélyi helyi 
csoportjai révén vezettük be. Emlékezzünk arra, hogy 1999-ben, amikor a Sebők M. Péter professzor 
meghívására a Biokultúra Egyesület akkori elnöke, Frühwald Ferenc és az alelnökei, dr. Solti Gábor és 
dr. Roszík Péter előadásokat tartottak a kolozsvári Agrártudományi és Állatorvosi Egyetemen, az 
előadásokat követően a Bioterra magyarlónai központjában Albert Imre elnöknek a Biokultúra 
Egyesület elnöksége felajánlotta, hogy a romániai biogazdálkodás elindításának elősegítéséül két év 
időtartamra a Biokultúra Egyesület ellenőrző szervezete, a Biokontroll Hungária ingyen ellenőrzi a 
Bioterra gazdálkodóit, szaktanácsadással segíti felkészíteni a helyi ellenőröket. 


Ennek hatására a Bioterra megszervezte, létrehozta az első nemzeti ellenőrző szervezetét, az 
ECOINSPECT Kft-t. Romániában 2011-ben 15 ellenőrző szervezet ellenőrizte a 9800 gazdaságot, a 
mintegy 300 000 hektár földterületet. Magyarországon az elmúlt egy évtized alatt 2,5-szeresére, 
Romániában 14,5-szeresére nőtt az ökoterületek nagysága. 


1. táblázat: Magyarország és Románia ökogazdálkodásának összehasonlítása, 2000-2011 
























































Magyarország Románia 
Terület ha Növekedés Terület ha Növekedés 
ha 96 ha % 

2000 53 649 17 438 

2001 79 178 25 529 + 48 28 800 11362 +65 
2002 103 700 24 522 +31 43 850 15 050 +52 
2003 116 535 12 835 +12 57 200 13 350 +30 
2004 133 009 16 474 +14 73 800 16 600 +29 
2005 128576 -4 433 -3 110 400 36 600 +50 
2006 122 766 -5 810 -5 143 000 32 600 +30 
2007 122270 -496 -0,4 190 129 47 129 +33 
2008 122 817 547 +0,4 221 413 31284 +16 
2009 145 942 23 125 + 18,9 240 000 18 587 +8 
2010 130 717 -15 225 -10,4 260 000 20 000 +8 
2011 kb. 300 000 40 000 +15 




















Forrás: Albert Imre, Biokontroll Hungária Nonprofit Kft, Hungária Öko Garancia Kft. 


2000-2010. közötti évtizedben 14,9-szeresére (!) nőtt Románia ellenőrzött ökoterülete. 
Magyarországé ugyanakkor csak 2,4-szeresére. 

Nézzük meg a Kárpát-medence nyolc országának ökoterület növekedését 2004, vagyis Magyarország, 
Szlovákia és Szlovénia uniós csatlakozása óta 2009-ig 


6. táblázat: A Kárpát-medence országainak ökogazdálkodása, 2004-2009 




































































Sor Ország 2004 2005 2006 2007 2008 2009 Változás 

szá 2004-2009. 
m ha % 
T, Szerbia 542 n.a. 740 830 4 494 8 661 8119 1498,0 
2. Horvátország 2 853 3124 6145 7561 10 010 14 194 11 341 397,5 
3. Szlovákia 53 801 90 206 120 417 117 906 140 755 145 490 91 689 170,4 
4. Románia 73 800 92 770 107 578 131 401 140 132 168 288 94 488 128,0 
5; Ausztria 344 916 | 479216 | 477 472 481636 | 491825 518 757 173 841 50,4 
6. Szlovénia 23 032 23 499 26 831 29 322 29 838 29 388 6 806 29,5 
7. Ukrajna 240 000 241 980 242 034 249 872 269984 | 270 193 30 193 12,6 
8. Magyarország 133 009 128 576 122 766 122 270 122 817 145 942 12 933 9,7 

Összesen: 871 953 1059371 | 1103983 1140798 | 1209855 | 1300913 | 428 960 49,2 





Amíg a Kárpát-medence országainak növekedése 5 év alatt közel 50% volt, addig Magyarországé csak 
alig 10. (2010. év végére pedig már -1,7%-os csökkenéssel áll a sor végén.) 


Ellenőrzések 


Az ökogazdálkodás egyes országokban egyre inkább eltávolodik a biokultúra alapértékeitől, 
szellemiségétől és egyre inkább a haszonelvűség, a profit dominál. Ez magával hozza a 
biobotrányokat. Olasz bioélelmiszerbotrány, Magyarországon a hortobágyi botrány stb. 


Az ökológiai gazdálkodás megítélésének az alapja az ellenőrzés. Ha van hitele az ellenőrzésnek, a 
vásárlók, fogyasztók bíznak a bioélelmiszerben. Ezért igen nagy az ellenőrző szervezetek felelőssége. 
És azon kormányszervek felelőssége is, amelyeknek feladata őrködni az ellenőrző szervezetek 
szabályos működése felett. 


Nincs rosszabb üzenet a társadalom felé a biogazdálkodás ellenőrzésének hitelességéről, mint az 
ország egyik legismertebb biogazdálkodójának nyilatkozata a gazdasága ellenőrzéséről: , Volt olyan 
ellenőr, aki meglátta, mennyi minden van itt, elment tízórait venni, és csak fél év múlva láttam újra." 
(Föld 2007. március 7. p. 65.) 


Az ellenőrök (vagy a gazdák) ilyen hozzáállása aláássa az ellenőrző szervezet hitelességébe vetett 
hitet, és ez anyagi következményekkel is jár. Pedig az ellenőrzés jó üzlet. Pl. Romániában 15, 
Szerbiában 16 ellenőrző szervezet tevékenykedik. 


Magyarországon 2000-ben 762 gazdálkodót, 53 649 hektár területet ellenőriztek. Az ellenőrzés 
bevétele 70 millió Ft volt. Ez átlagban gazdaságonként mintegy 92 ezer forint ellenőrzési díjat 
jelentett. Hektárra vetítve 1300 Ft/ha kiadást jelentett. (Természetesen a területtől, növényi 
kultúrától, gazdaságtól függően jelentős áreltérések voltak.) 


2010-ben 2062 gazdaságot, 130 717 hektárt ellenőriztek. Az ellenőrző szervezetek bevétele — a 
növénykultúrák, állatfajok stb. ellenőrzési díjai és a területek, állatszámok stb. alapján — kb. 350 millió 


forint volt. Ez gazdaságonként átlag kb. 120 000, hektáronként 1 900 Ft-os ellenőrzési díjat jelentett. 


Tíz év alatt az ökoterület 2,4-szeresére, a gazdaságok száma 2,7-szeresére, az ellenőrzés árbevétele 
kb. 3,5-szörösére nőtt. 

Helyzetelemzés 


A magyar ökológiai gazdálkodás, a biokultúra mozgalom hosszú ideje válságban van. A válsággal 
tisztában vannak az érintettek, a civil (bio, öko) szervezetek, az ellenőrző szervezetek, a gazdálkodók, 
a bioélelmiszer termelésben, fogyasztásban érintettek, de az ökológiai gazdálkodást felügyelő 
szervezetek is. Az érintettek nem akarták vagy nem tudták megszüntetni a válságot. Az nem 
megoldás, hogy időnként bedobjuk a 300 ezer hektár bűvös számot, melyet mint délibábot 
kergetünk. Mert a válság nem csak területi, annál inkább erkölcsi, gazdasági, hatalmi ambíciókból 
adódik, és az összefogás hiányából. 


Hazánkban végre őszintén számot kellene vetni az ökogazdálkodás helyzetével, feltárni a fejlődést 
gátló okokat, csatlakozni az EU bio-boomjához. 


Reméljük, azzal, hogy az Ökológiai Mezőgazdasági Kutatóintézet felvállalta, hogy egy asztalhoz ülteti 
az érintetteket, elindulhat egy konstruktív párbeszéd, egy demokratikus egyeztetés és a megtisztulási 
folyamat. Köszönet ezért az ÖMKi vezetőjének, dr. Drexler Dórának. Amennyiben a civil szervezetek, 
a gazdálkodók, az ellenőrző szervezetek nem tudták és tudják megtalálni a hazai ökogazdálkodás 
fejlődése megtorpanásának az okát, akkor az agrárkormányzatnak kellene lépnie. 


Megoldási javaslatok a kitöréshez 


Remélhetőleg a konferencia előadói megfogalmazzák saját szemszögükből a válság kezelésének 
útjait, a kitörési pontokat. Ezeket összesítve, kiértékelve megkezdődhet a közös munka a magyar 
biokultúra, ökogazdálkodás megmentéséért. Ehhez mindenkinek vállalnia kell a következményeket, a 
személyes felelősséget. 


A megoldáshoz szükség van 


- egy erős, az egész Kárpát-medencére kiterjedő biokultúra mozgalom újjászervezésére, 
megerősítésére, támogatására, öko- (bio-) szervezetek összefogására, 

- a biomozgalomban az ellenőrzés, a tájékoztatás területén, az érdekvédelem és 
érdekérvényesítés területén az ellenséges, kirekesztő, lejárató, a kizárólagosságra törekvő 
tevékenység megszüntetésére, 


- becsületes, korrekt versenyszellem kialakítására az ellenőrző szervezetek között, a hatóságok 
részéről az esélyegyenlőség biztosítására, az etikai kódex újra érvénybe helyezésére, 


- a bioélelmiszerekbe, az ellenőrzésbe vetett fogyasztói hit visszaállítására, 


- . a Biokultúra Szövetség és a Biokontroll Hungária Nonprofit Kft. közötti kapcsolat törvényes és 
etikai szempontok szerinti szabályozására, az összeférhetetlenségek megszüntetésére, 


- az ellenőrző szervezetek állami ellenőrzésének megszigorítására, szükség esetén az 
ellenőrzések állami kézbe történő vételére, 

- öko (bio) szakmai kiadványok, könyvek, folyóiratok, gazdálkodást segítő kiadványok 
publikálására, filmek, CD-k, DVD-k, honlapok készítésének, fenntartásának támogatására, 

- ökológiai akcióprogram kidolgozására, ezen belül pl. intézkedésekre az ökológiai talajjavítás 
elterjesztésére, melyhez hazai talajjavító anyagok (riolittufa, zeolit, alginit, talajoltó 
baktériumok stb.) használata javasolt. 


- a megújulás iránt elkötelezett, szakmailag jól felkészült, a biokultúra értékeit, az 
ökogazdálkodást, ellenőrzést hitelesen képviselő fiatalok bevonására. 

Az ökológiai gazdálkodás kutatás-fejlesztése a Budapesti Corvinus Egyetem 


Ökológiai és Fenntartható Gazdálkodási Rendszerek Tanszékén 
Dr. Radics László, Varga Réka Dóra 

Corvinus Egyetem Ökológiai és Fenntartható Gazdálkodási Rendszerek Tanszék 
Budapest, 1118 Villányi út 29-43. 

laszlo.radics@uni-corvinus.hu 


Tanszékünk fennállása évtizedekre nyúlik vissza, jelenlegi nevét az 1990-es évek óta viseli. Munkánk 
során legfontosabb feladatunknak tekintjük a régebbi nevén Kertészeti Egyetem, ma Budapesti 
Corvinus Egyetem hallgatóinak környezettudatos gazdálkodásra való késztetését. Ezt a tanszékhez 
tartozó mintegy 17 hektár területű ökológiai körülmények között művelt tangazdasági ágazatában is 
tudatosan végezzük, mindemellett számos hazai és nemzetközi kutató-projektben veszünk részt, 
emellett kiemelt ügyünknek tekintjük az ökológiai gazdálkodás e-learninges oktatását is. 


A tanszéken jelenleg futó legfontosabb kutatási témák: magyar baromfi genetikai alapok 
felhasználása piacképes, hungarikum termékek előállítására, egységes minőségbiztosítási rendszer 
kialakítása; környezetbarát készítmények felhasználásának lehetőségei az ökológiai rendszerű 
paradicsomtermesztésben; zöldségtermesztés vegyeskert rendszerben; öko állattartási technológiák 
és adaptációk; E-learning és M-learning tananyag és technológiai fejlesztés; talajtakarás lehetőségei 
zöldségkultúrákban; ökológiai vetőmag kezelésének lehetőségei; mechanikai gyomszabályozás 
eszközei sárgarépa kultúrában. 


A tanszék dolgozói számos nemzetközi pályázatban vesznek részt évtizedek óta, ezek közül a 
legfontosabbak a következőek: 


1998-2003: TéT projekt (D 37/98) Klímaváltozás gyomflórára gyakorolt lehetséges kihatásainak 
összehasonlító vizsgálata különböző éghajlati adottságokkal rendelkező művelési zónákban, különös 
tekintettel a művelési módokban rejlő különbségekre. 


2003-2005: EU, LdV projekt, Further development of post secondary education program in ecological 
farming in EU dimension — COMPASS, 4 partner ország részvételével. 


2004-2006: EU, FP6 projekt, Opening channels of communication and research in the EU and newly 
accession (EU Candidate) countries about Ecological farming - CHANNEL, 12 résztvevő 
partnerországgal. 


2005-2007: EU, LdV projekt, Development of central data bank on european level for the education of 
ecological farming advisers — ECOLOGICA, 7 résztvevő partnerországgal. 


2007-2001: EU eContentplus projekt, Organic.Edunet: A multilingual federation of learning 
repositories with quality content for the awareness and education of european youth about organic 
agriculture and agroecology. 


2009-2011 közötti időszakban részt vettünk a CerOrganic “Certify-Organic: Quality-Certified Training 
of Farmers on Organic Agriculture” c. pályázatban, amely egy „LdV Transfer of Innovation” típusú 
project. A pályázat célja az on-line rendszerű oktatás és a minősített oktatási anyagok fejlesztése és 
tematikus rendszerezése volt az ökológiai gazdálkodás témakörében. 

2009-2011 közötti időszakban részt vettünk a LOVEt LdV partnerség projektben, melynek célja egy 
platform létrehozása volt a tudomány és a gyakorlat közötti kommunikáció kialakítása céljából az öko 
élelmiszer rendszerben. 


2010-2012 közötti pályázatunk, a GreenFood, a Leonardo da Vinci Multilaterális Program keretében, 
az Európai Bizottság finanszírozásával megvalósuló két éves pályázat, melynek célja olyan 
elektronikus oktatási anyagok fejlesztése és adaptációja, amely az ökológiai gazdálkodókat segíti a 
gyümölcs-, zöldség- és olajnövények termesztésében. 


2009-2011 közötti időszakban a 2009-1-SK1-LEOO5-00792 számú projektet valósítottuk meg a 
tanszéken, melynek elnevezése ,A mobil IKT technológiák fejlődésének felhasználása a 
felnőttoktatásban, az interaktív tanulás elősegítésére az ökológiai gazdálkodás területén" célja, hogy 
www.greenplantprotection.eu címmel létrehozzon egy olyan honlapot, amely lehetővé teszi az 
érdeklődők számára, hogy útközben, mobil és egyéb informatikai eszközök segítségével (PDA, mobil 
telefon, laptop) tanuljanak, művelődjenek. A projekt hozzájárul a szakmai továbbképzés 
minőségének megalapozásához és az élethosszig tartó tanulás elősegítéséhez. A módszer elősegíti az 
informális tanulást, és az egyetemek illetve cégek (gazdálkodók) közötti együttműködést. 


A 2011 őszén kezdődő és 2014-ig tartó , Advancing training and teaching of organic agriculture in 
South-East Europe" pályázatunk a svájci FiBL (Forschungsinstitut für Biologischen Landbau) intézet 
által koordinált délkelet-európai országokat, Albániát, Bosznia-Hercegovinát, Koszovót, valamint 
Magyarországot tömörítő projekt. Ennek során a több év munkájával létrehozott E-learninges 
tudásanyag (ECOLOGICA) továbbfejlesztése, valamint a partnerországokban történő megismertetése, 
elterjesztése és gyakorlati alkalmazásának széles körű bevezetése a cél. 


A 2011-2014 közötti időszakban a tanszék egyik munkatársa a közép-magyarországi régió paradicsom 
tájfajtáival folytat kísérleteket az egyetem Soroksári Tangazdaságában, tanúsított öko területen. A 
kutatás célja a magyar génbankokban fellelhető, a közép-magyarországi régió adottságainak 
legjobban megfelelő, elsősorban a régióból származó 25 magyar paradicsom tájfajta közül az 
ökológiai termesztési körülményeknek leginkább megfelelő tájfajták kiválasztása komplex 
szempontrendszer alapján. A vizsgálat részcélja megvizsgálni a Nemzeti Agrár-környezetgazdálkodási 
Program (AKG) által termesztésre javasolt 13 paradicsom tájfajta termeszthetőségének lehetőségét 
ökológiai gazdálkodási rendszerben. A kiválasztott 25 tájfajta már tartalmazza ezeket a fajtákat is. 


Tanszékünk a 2010-2012 időszakban részt vesz továbbá a Társadalmi Megújulás Operatív 
Programban is: a TÁMOP-4.2.1/B-09/1/KMR-2010-0005, "Fenntartható fejlődés — élhető régió — 
élhető települési táj" program támogatásával valósul meg ez a kutatási fejlesztési projekt a Budapesti 
Corvinus Egyetemen. Ebben azt tűztük ki célul, hogy felmérjük a közép-magyarországi régióban 
található ökológiai gazdálkodást folytató növénytermesztési és/vagy állattenyésztési gazdaságokat, 
illetve ökotermékek feldolgozásával vagy kereskedelmével foglalkozó vállalkozásokat. A 
következőkben ennek a kutatásnak egy részét ismertetjük, ami a kutatásokra-fejlesztésekre 
vonatkozott. A másik cél a tanszék kísérleti telepének átalakítása volt. 


A kísérleti üzem fejlesztése során az volt a célunk, hogy egy mintagazdaságot alakítsunk ki a 
területen, amivel jól lehet modellezni a régióban fejlődő ökológiai gazdaságok helyzetét, emellett 
irányt is tud mutatni az itteni gazdáknak. Az átalakítás során az öntözőrendszert fejlesztettük, és 
megrendeztük az Első Soroksári Bionapot, amit több mint 600 látogató vett részt. A Soroksári 
Önkormányzat is maximálisan támogatta a rendezvényt. A továbbiakban is szeretnénk ezt az 
eseményt megrendezni. 


A kutatás során a kérdőívek kidolgozásakor alapul vettünk a korábbi projektjeink során használt 
indikátorokat, továbbá olyan mérhető információkat, melyeket más kutatások korábban sikeresen 

használtak. Ezek közül több olyan is volt, amely nem volt alkalmas a hazai viszonyok között való 
használatra, így ezeket úgy alakítottuk át, hogy a magyarországi körülmények is jól modellezhetők 
legyenek velük. Az elkészült indikátorcsoportokat vitára bocsátottuk a tanszéken belül, illetve több 
szakember véleményét is kikértük a kérdésben. 


A Biokontroll Hungária Ellenőrző és Tanúsító Nonprofit Kft. által nyilvánosságra hozott Nyilvános 
Termelői Lista alapján kerestünk meg termelőket, kereskedőket, feldolgozókat. Így a Régióban 
található 142 résztvevőből 95-öt már megkerestünk, akik közül 49 volt hajlandó válaszolni a 
kérdéseinkre. Ebből 29 termelő, 13 kereskedő és 7 feldolgozási tevékenységet végző résztvevő volt. 


Mivel a korábbi tapasztalatok azt mutatták, hogy a gazdákkal való kommunikációban, adatgyűjtésben 
az e-mailes megkeresés kevés és nem megfelelő eredményt hoz, ezért fontosnak tartottuk a 
gazdákkal való személyes találkozást. Az előzetes adatok alapján azt találtuk, hogy ha valaki 
hajlandóságot mutatott arra, hogy felmérjük a gazdaságát, akkor nagyon szívesen látott minket és 
minden kérdésre szívesen és részletesen válaszolt, segített a gazdasága feltérképezésében. 


A gazdákat személyesen kerestük föl egy előre egyeztetett időpontban. A beszélgetések általában 2-3 
órán keresztül tartanak, ami alatt a kérdőívek kitöltése mellett lehetőség adódik a gazdaság 
szemrevételezésére is. 


A termelők esetén hat olyan tényezőt találtunk, ami a többségük szerint akadályozza őket a 
fejlesztésekben. A gazdák több mint fele számára a tőkehiány a legfontosabb korlátozó tényező. 
Több mint a gazdák harmadánál a nagykereskedők alacsony hajlandósága a termékeik értékesítésére, 
a biotermékek alacsony ismertsége, illetve egyéb kifogásaik voltak a fejlesztésüket leginkább 
korlátozó tényezők. Bár a biotermékek és a tudatos vásárlás, a környezetünkre való nagyobb 
odafigyelés egyre nagyobb hangsúlyt kap mindennapi életünkben, mégis gyakran találkozunk a teljes 
tudatlansággal, illetve hiányos információkkal a vásárlók között. Még agrárszakemberek között is 
hallani olyat, hogy a nem gondozott gyümölcsös a biogyümölcsös, vagy az elhanyagolt 
szőlőültetvényről lekerülő szőlőből készül a biobor. Ezekkel a tévhitekkel a biogazdáknak minden nap 
meg kell küzdenie. Nagyon fontos lenne, hogy a vásárlók a felhasználók tisztában legyenek azzal, 
hogy mit vesznek meg a boltokban, milyen (környezeti) áron kerül az asztalra a gyümölcs, a zöldség, a 
vacsora. Széleskörű és korrekt tájékoztatásra lenne szükség, hogy a biotermékek ismertsége 
megfelelő szintet érjen el a társadalomban. 


A gazdák mintegy egynegyedénél jelent meg korlátozó tényezőként a magas nyersanyagárak illetve a 
magas feldolgozási költségek jelentette többletkiadás. A kereskedők esetén a legfontosabb korlátozó 
tényezőt a magas nyersanyagárak jelentik, emellett a megvásárolható anyagok mennyisége és az 
egyéb kategóriájú korlátozó tényezők korlátozzák a fejlődésüket. A feldolgozási tevékenységet végző 
cégeknél szintén egyéb okokra voltak a legfőbb korlátozó tényezők, emellett a magas 
nyersanyagárak, a biotermékek rövid eltarthatósági ideje, illetve a rendelkezésre álló alapanyagok 
korlátozott mennyisége jelentkezett, mint legfontosabb korlátozó tényező. 


Az internet a legfontosabb információforrás a szektor minden csoportja számára (2. ábra). Emellett a 
tanácsadások jelentenek fontos információforrást a kereskedőknek és a termelőknek. Ez a termelők 
esetén általában másik termelőtől kapott tanácsot jelent, a kereskedők esetén inkább az ellenőrző 
szervezettől származó információt jelenti. A konferenciák jelentősége a termelőknél a legnagyobb, a 
kereskedőknél a legkisebb. Mindhárom csoport számára fontosak emellett a szakfolyóiratok, 
magazinok cikkei. 

2. ábra: Elsődleges információ-szerzési csatornák a szektor különböző csoportjainál 


A termelők számára a legfontosabb kutatási területek a termesztéstechnológiai kérdések és a 
fajtakísérletek (3. ábra). Ezen belül a tájfajták kutatása, terjesztése és népszerűsítése a legtöbb 
termelőnél megjelent. Emellett a fajtakísérleteknél fontos számukra, hogy biotikus és abiotikus 
stressznek ellenálló fajtákat használhassanak. Termesztéstechnológiai szinten a legfontosabb 
kérdések általában a gyomszabályozáshoz kapcsolódnak, ezen belül is a kevés kézimunkát igénylő, 
olcsó és hatékony megoldásokat keresik. Tápanyag-utánpótlási kutatásokat is fontosnak tartanának, 
amiben a különböző tápanyag-utánpótló és növény-kondicionáló készítmények hatékonyságát 
vizsgálnák. A feldolgozási kutatások is fontosak számukra, ahogy az a feldolgozó szektornál is 
megjelenik, szinte magától értetődően. Érdekes módon a kereskedelemre vonatkozó kutatások 
leginkább a feldolgozási tevékenységet végző cégeket érdeklik, de még a termelőket is jobban 
érdeklik, mint magukat a kereskedőket. A kereskedőknél a munkaszervezési és a márkahűségi 
kutatások lennének fontosak. 

3. ábra: A szektor különböző csoportjai számára legfontosabbnak ítélt kutatási területek 

Összefoglalás 

Az ökológiai gazdálkodási szektor különböző csoportjai eltérő tevékenységet végeznek, aminek 
következtében mások a problémáik, más témák érdeklik őket, más kutatásokat tartanak fontosnak. 
Az ökológiai gazdálkodás kutatásakor figyelembe kell venni a szektor mindhárom csoportjának 
igényeit és ennek megfelelően kell a kutatási irányok fő irányvonalát megválasztani. Összefogásra, 
nagy kutatási projektekre van szükség, emellett kiemelten fontos a termelőkkel, kereskedőkkel és 
feldolgozókkal való folyamatos érdemi kommunikáció is. 

Eredmények és fejlesztési lehetőségek a hazai ökológiai gazdálkodás 


területén a Biokontroll Hungária Nonprofit Kft. szemszögéből nézve 
Dr. Roszík Péter 

ügyvezető 

Biokontroll Hungária Nonprofit Kft. 


Írásos összefoglaló nem érkezett. 

A hazai bioágazat fejlődését akadályozó és elősegítő tényezők 
a Hungária Öko Garancia Kft. szemszögéből 


Kovács Dóra 
Hungária Öko Garancia Kft. 


Nagy örömmel üdvözöljük egyrészt az Ökológiai Mezőgazdasági Kutatóintézet létrejöttét, másrészt e 
konferencia megszervezését! Az ÖMKi véleményünk szerint hatalmas űrt hivatott betölteni a hazai 
ökológiai gazdálkodás szakmai ismeretanyagának bővítésében és terjesztésében, amely a fejlődés 
elengedhetetlen feltétele. Régóta szükségét érezzük annak, hogy az ágazat minden érintett 
szereplőjével (jogalkotók, felügyeleti hatóság, ellenőrző, érdekképviseleti és mozgalmi szervezetek, 
ellenőrzött partnerek, kutatóintézetek) együtt gondolkodva derítsük fel a fejlődés megtorpanásának 
okait, és közösen határozzuk meg az elérendő célokat. Ehhez elengedhetetlen valamennyi szereplő 
őszinte elkötelezettsége. 


Nagyon örülünk annak, hogy az IFOAM (International Federation of Organic Agriculture Movements — 
Az Ökológiai Mezőgazdasági Mozgalmak Nemzetközi Szövetsége) által rögzített, az emberiség 
fenntartható fejlődését szem előtt tartó alapelvek megjelentek a Nemzeti Vidékstratégiában és a 
Darányi Ignác Tervben. Több mint 20 éve oktatnak ökológiai gazdálkodást, vidékfejlesztést, 
környezetgazdálkodást a magyar felsőoktatási intézményekben, remélhetőleg az elmúlt 2 évtizedben 
diplomát szerzett agrár-felsőfokú végzettségű szakemberek értik, mit jelent a vidékfejlesztés, mi a 
terv intézkedéseinek célja. 


Mindazok a problémák, amelyekről a Biokultúra Szövetség, a Védegylet, más társadalmi szervezetek 
és a jelenlegi kormányzat is beszél, nem csak Magyarországon fordulnak elő, hanem Európa és világ 
legtöbb országában is. A kisüzemekben gazdálkodók elöregednek, és abbahagyják a gazdálkodást. A 
birtokméret mindenhol nő (birtok-koncentráció). Társadalmilag nem hasznos, ha a nagyüzemek viszik 
el a támogatások nagy részét. 


A nemzeti vidékstratégia célkitűzéseivel - a konvencionális gazdálkodók többségével ellentétben — 
természetesen mi is egyetértünk. Melyek ezek a célok? 
1. Meg kell őrizni és gyarapítani kell a munkahelyeket. 
2. Elengedhetetlen a vidéki népesség megtartása és a demográfiai egyensúly helyreállítása. 
3. Szavatolni kell az élelmezési és az élelmiszer-biztonságot, meg kell szüntetni a 
kiszolgáltatottságunkat. 
4. Növelni kell az agrár- és élelmiszer-gazdaság életképességét, javítani kell a piaci pozícióin. 
Helyre kell állítani a növénytermesztés és az állattenyésztés egyensúlyát. 
6. Meg kell védeni az ivóvízbázisainkat, a vízkészleteinket, a talajokat, a természetes élővilágot, 
a tájak épségét, továbbá növelni kell a környezetbiztonságot. 
7. Elérendő cél a helyi erőforrásokra és rendszerekre is támaszkodó energiaellátás, az 
energiabiztonság, valamint az energiafüggőség csökkentése. 
8. Maradéktalanul helyre kell állítani a város és a vidék kapcsolatát. 


A 


Meggyőződésünk tehát, hogy ebben a harcban nem Magyarország áll szemben a világgal, hanem a 
világ ezen értékrendet valló része áll szemben egy más érdekeket képviselő részével. A fenti 
problémák megoldása felé előrelépést jelenthetne a termelők önszerveződésének ösztönzése, 
melyet az állami támogatás mellett talán pozitív külföldi példák segítségével lehetne elérni! 


Ugyanakkor szembe kell néznünk olyan problémákkal is, hogy a jelenlegi adózási rendszer inkább 


segíti az őstermelők adóelkerülését, valamint a támogatásokból való létfenntartást, nem a valós 
jövedelem kimutatására ösztönöz. Egyes becslések szerint a megtermelt zöldség-gyümölcs 40-50%- 

áról nincs információ, hogyan értékesítik. Tény, hogy a nyomonkövetés nagyon sokat javult általában 
a mezőgazdaság és élelmiszeripar területén, de egyes területek átláthatóságán javítani kell. Aki az 
ökológiai ellenőrzési rendszerbe belép, annak a gazdálkodását évente (szakmailag, és a 
könyvvitelével összhangban) ellenőrizzük. Ezt nehezen vállalják a gazdálkodók, ha egyébként — 
konvencionális gazdálkodóként - nincsenek ilyen szintű transzparenciához hozzászokva. 


Anyacégünkön keresztül konvencionális élelmiszerek ellenőrzésében is részt veszünk (pl. Global GAP 
/Global Good Agricultural Practice/, tojáseredet). Ausztriában a konvencionális zöldség- 
gyümölcstermelők jelentős része AMAGAP /Agrarmarkt Austria GAP/ tanúsítási rendszerben van, ez a 
feltétele annak, hogy bármely osztrák élelmiszerláncba beszállítson. Mindez azt jelenti, hogy nemcsak 
a megtermelt áru mennyisége ismert, de a gazdálkodó bevétele is, így válik a gazdálkodó a 
társadalom aktív adófizetőjévé, és összességében csökken a szürke/feketegazdaság mértéke. 


Szeretném felhívni még egy tényezőre a figyelmet. A bevásárlási és főzési szokások az utóbbi 
évtizedekben jelentősen megváltoztak. Ezért is fontos, hogy az önellátó gazdaságok és a termelői 
piacok kialakításán túl felkészítsük a gazdálkodókat arra, hogy a városi boltokba, láncokba is képesek 
legyenek előkészített, csomagolt termékeket, esetleg félkész vagy készételeket („convenient food") 
beszállítani. 


A bioágazat szereplői leginkább az állami támogatások, illetve egy átgondolt állami akcióterv és 
marketing-koncepció hiányát teszik felelőssé az ágazat jelenlegi helyzetéért, mely kétségkívül az 
egyik legfontosabb, a biogazdálkodás fejlődését befolyásoló tényezők közül. Véleményünk szerint 
azonban a „Segíts magadon és az Isten is megsegít" elvvel analógiában a hazai bioágazat 
problémáinak eredője is a hatékony és egységes érdekképviselet hiányában keresendő. Az 
„ellenérdekelt lobbi" (konvencionális gazdálkodók, GMO-pártiak, vegyipar, stb.) a világ más 
országaiban is erős, a biogazdák sok helyen mégis nagyobb társadalmi elismerést és állami 
támogatást tudtak kivívni tevékenységükkel. A 90-es évek elején a magyar biomozgalom is 
kétségtelenül jó irányba indult el a fejlődés útján (ellenőrzési rendszer felépítése, alapvető ismeretek 
átadása, az ökológiai gazdálkodás szakmai-társadalmi elfogadásának megteremtése), melynek 
köszönhetően dinamikusan növekedett a partnerek száma és az ellenőrzött területek nagysága, és a 
szomszédos országokkal összehasonlítva is sokáig élen jártunk ezen a területen. A 90-es évek végén 
azonban - a bio iránt elkötelezett valamennyi szereplő integrációja helyett - meglátásunk szerint egy 
monopolizáló törekvés és diszkriminatív politika kezdte jellemezni a mozgalom vezetését, amely 
azóta is meghatározza azt, és nehezíti mind cégünk, mind az általunk ellenőrzött gazdálkodók, mind 
pedig a más forrásból fakadó bio-kezdeményezések térnyerését. Kézzelfogható példa erre, hogy a 
Biokultúra Szövetség budapesti piacain és rendezvényein való részvétel feltétele nem a Biokultúra 
tagság, hanem a Biokontroll Hungária tanúsítása. A monopolizáló-diszkriminatív politika a Biokontroll 
Hungária és a Biokultúra Szövetség túlzott összefonódásából fakad, amely mind személyi szinten, 
mind a feladatmegosztás szintjén megnyilvánul, és amely véleményünk szerint megkérdőjelezi 
egyrészt az ellenőrző szervezet független és objektív működését, másrészről a Biokultúra Szövetség 
nyilvánosan deklarált céljainak (a biotermelés eszméjének és a biotermékek fogyasztásának minél 
szélesebb körben történő terjesztése, a biotermelők általános érdekképviselete) őszinteségét. 


A kirekesztés és a több szempontból rendkívül káros monopolhelyzetért folyó harc helyett 
előremutatóbbnak tartanánk energiát fektetni a közösségi értékesítés, közös piaci fellépés 
infrastruktúrájának kiépítésébe, amely számos más országban valóban helyzetbe hozta a 
biogazdákat, és mérföldkövet jelentett a kereslet és a kínálat összehangolásában, lehetővé téve a 
kereskedelmi láncokba történő betörést is. Munkánk során nap mint nap látjuk továbbá, hogy 
mekkora szükség mutatkozik egy olyan kiterjedt és megbízható szaktanácsadói hálózat vagy szakmai 
szervezet létrehozására, amely valódi szakmai segítséget tud nyújtani a gazdáknak az átállásban. 
Mivel jelenleg egyrészt nem jutnak el felhasználható formában az ellenőrzött partnerekhez, vagy az 
átállást fontolgató érdeklődőkhöz az egyetemek és kutatóintézetek eredményei. Másrészt a tagállami 


45 


szabályozást igénylő kérdésekben a hatósággal történő egyeztetésekkor is nagy szükség lenne a 
szakma álláspontjának hatékony képviseletére. Ezekben a kérdésekben nagyon számítunk a jövőben 
az ÖMKi eredményeire. Fontosnak tartjuk azonban megjegyezni, hogy egy egészségesen fejlődő, a 
kihívásokra megfelelően reagáló, demokratikus biomozgalomnak már most képesnek kellene lennie 
erre, hiszen tagjainak elemi érdekeiről van szó! 


A monopolhelyzet káros következménye abban az árpolitikában is megmutatkozik, amely az osztrák 
tarifáknál is magasabb ellenőrzési díjakat eredményezett. Cégünk magyar alapító tagjai, és később én 
is, mind a Biokontroll Hungária munkatársai voltunk, és azért jöttünk el, hogy egy valóban minden 
kereskedelmi, politikai és egyéb érdekektől független, transzparens és kizárólag szakmai alapon 
működő ellenőrző szervezetet építsünk fel. Ez a fenti okok miatt nem volt könnyű, de mára sikerült 
stabilizálni a helyzetünket, és bár az ellenőrzött partnerek illetve az összterület tekintetében csak 5- 
10% körül van a piaci részesedésünk, az árutermelő gabonaterületek esetében ez 20-25%! A határ 
menti területeken számos osztrák gazdálkodót is ellenőrzünk, akiknek a gazdálkodási gyakorlatán 
egyértelműen látszik a jól felépített, az ökológiai gazdálkodásban elért kutatási eredményeket 
felhasználó szaktanácsadói rendszer hatása (gyomok elleni védekezés stratégia kialakítása, 
pillangósok használata, köztesvetések, alternatív növények használata). Bár sokan külföldi 
anyacégünk (Austria Bio Garantie) miatt rossz szemmel néznek ránk, el kell, hogy mondjuk, hogy a 
bioellenőrzés — méltányos ellenőrzési díjak mellett — jellemzően nem óriási profitokkal kecsegtető 
üzletág. Sokkal fontosabb szempont a kiáramló termékek megbízhatósága, és a szolgáltatások 
körének szélesítése, együttes kínálata. Anyacégünk komoly szakmai hátteret biztosít számunkra, 
ellenőrzési és tanúsítási rendszerünket (beleértve az eltérések megítélését és az inputok — tápanyag- 
utánpótlásra és növényvédelemre használt készítmények stb. — elbírálását is) az európai gyakorlattal 
harmóniában alakítjuk, folyamatosan fejlesztjük, és szakmai tapasztalatainkkal igyekszünk a magyar 
hatóság munkáját is maximálisan segíteni. Ausztriában jelenleg kb. 22.000 ellenőrzött bioüzem és - 
vállalkozás működik, és kb. 435.000 ha-ra tehető az ellenőrzött terület nagysága, amely a 
mezőgazdaságilag művelt terület közel 2096-át teszi ki. Ez önmagában jól példázza, milyen 
potenciálokat rejt magában ez a terület, ha az egyes szereplők valódi feladataikat komolyan véve 
együtt tudnak működni az ágazat fejlődése érdekében, nem beszélve egy olyan kedvező 
mezőgazdasági adottságokkal rendelkező országról, mint Magyarország! 


A jelenlegi helyzet egy különleges problémája a Biokontroll Hungária (a Biokultúra Szövetség) és 
cégünk között fennálló konfliktus. Látni kell, hogy az is riasztóan hat az átállást fontolgató üzemekre, 
és nem használ az ellenőrzési rendszer hitelességének, ha az ellenőrző szervezet vezetője politikai 
szerepet vállal, árpolitikája nem transzparens és egységes, és indokolatlanul megnehezíti, adott 
esetben ellehetetleníti az ellenőrzőszervezet-váltást. 


A fejlődés lehetőségét leginkább abban látjuk, ha az ágazat valamennyi szereplője maximális 
hozzáértéssel és gondossággal igyekszik ellátni saját vállalt feladatát, és lehetőségeihez mérten 
maximálisan segíteni a többi szereplő munkáját. Gondolok itt egy egységes érdekképviselet 
létrehozásán túl többek között az ellenőrző szervezetek közötti megfelelő kommunikációra az 
ellenőrzési rendszer hatékony működése érdekében, valamint a hatósággal történő közös szakmai 
egyeztetések lehetőségének megteremtésére, és valamennyi érintett szervezet közti információ- 
áramlás megteremtésére! 

